Sebalik Tabir: Bina Empayar Tanpa Alasan

Pernah terkilan dengan kata-kata ‘kau gagap, tak boleh jadi Interior designer’ untuk berjaya, tidak mematahkan semangatnya untuk terus maju dan berjaya sehingga kini.

Mengenali peribadi beliau hampir 12 tahun dalam industri hiasan dalaman. Sikap, perwatakan dan semangatnya sentiasa kuat malahan lebih bertenaga.

Pengarah Urusan Kreatif EA ALAMREKA Sdn Bhd, Amin Yussoff tidak pernah berputus asa untuk terus maju dalam industri Reka Bentuk Dalaman ini. Seorang yang rendah diri dan tidak pernah jemu untuk mendidik pemilik rumah rancang dahulu dalam mencapai kediaman impian masing-masing.

Beliau bukan sahaja berbakat di dalam Seni Reka Bentuk Dalaman, namun beliau berjaya bangkit dengan mampu menjadi the one and only speaker didalam industri rekabentuk berbangsa melayu.

Beliau juga seorang penulis yang telah mengeluarkan sebuah buku pertama dalam industri rekabentuk dalaman iaitu buku 60 Panduan Reka Bentuk Dalaman Untuk Pemilik Rumah. Buku hasil penulisan beliau yang memberi tip untuk pemilik rumah tahu bagaimana untuk mendapatkan sebuah rumah yang baik dan sempurna.

Amin Yussoff, bijak dalam percaturan perniagaan sikap yang memandang kedepan tanpa ada presepsi negatif dalam apa jua yang dilakukan boleh dijadikan contoh yang baik dalam perniagaan. Tidak pernah sesekali gentar untuk mencuba sesuatu bagi membangkitkan semangatnya untuk terus mara kehadapan.

MamyHome Interior Design adalah satu cabang perniagaan yang sama dibawah satu bumbung EA ALAMREKA Sdn.Bhd. MamyHome banyak memberi perhatian kepada pemilik rumah persendirian, manakala EA ALAMREKA Sdn.Bhd pula lebih kepada komersial dan juga projek mega.

Beliau tidak pernah berputus asa untuk mengajar dan memberi peluang kepada pemilik rumah diluar sana. 20,000 unit kediaman sehingga tahun 2025 menjadi tumpuan visi Amin Yussoff dan MamyHome untuk menyelesaikan masalah pemilik rumah yang ada di Malaysia.

Siapa menyangka tuah anak kelahiran Ipoh, Perak ini dari hari ke hari masa ke masa beliau berjuang berhabisan sehingga berada di aras ini, ‘tuah ayam nampak di kaki, tuah manusia siapa yang tahu’.

Dalam apa jua perniagaan bukan mudah untuk seseorang itu berada ditakuk atas. Tetapi dengan berkat usaha dan dorongan yang betul ia mampu menjadi satu realiti untuk terus berjaya. Menariknya tentang peribadi Amin Yussoff ini ialah beliau tidak pernah tahu erti berhenti untuk menimba ilmu.

Bagi beliau belajar biar lah sehingga hujung nyawa, nescaya ilmu yang penuh di dada mampu memajukan seseorang itu dari sudut yang berbeza.
Kini, Amin Yussoff sudah mampu menarik nafas lega apabila ramai yang sudah mula sedar dan mengenali MamyHome sebagai solusi masalah renovasi rumah. Itulah harapan beliau 10 tahun yang lalu. Berkat dan kesabarannya dalam menjalani perniagaan dalam Industri Reka Bentuk Dalaman ini.

Hasil Projek

Sentiasa bersama dan memahami fasa kehidupan yang dilalui oleh setiap manusia, Nu Ideaktiv bersama 17 jenamanya yang berusia lebih dari 40 tahun berada di dalam industri, telah memilih untuk memeriahkan sambutan Aidilfitri tahun ini dengan terbitan filem pendek Raya, bertajuk ‘PANGSA’, buat julung kalinya.

Dengan membawa mesej utama mengenai kepentingan Silaturahim di dalam komuniti walau berbeza budaya, bangsa dan agama, Nu Ideaktiv merasakan topik ini begitu dekat dengan rakyat Malaysia yang berbilang kaum dan ianya bakal melekat di hati setiap penonton.

Filem pendek Raya ini mengisahkan bagaimana Amir yang berasal dari Sarawak, hidup di perantauan dan menyewa di sebuah unit rumah ‘PANGSA’, di Semenanjung Malaysia.

PANGSA, bermaksud petak, atau bahagian bahagian di dalam buah buahan, atau ruang kediaman, boleh membawa pelbagai interpretasi mengikut naratif yang mahu diceritakan.

Watak Amir yang dibintangi oleh Ideen Azman, menceritakan bagaimana seorang pemuda yang pendiam, dan sentiasa bersendirian, tinggal di rumah ‘PANGSA’ yang dihuni oleh sebuah komuniti majmuk yang mengambil berat tentang satu sama lain, dengan cara dan keunikan sifat yang tersendiri.

Di pengakhiran filem pendek ini, Amir akhirnya sedar akan kepentingan untuk ber-Silaturahim, dan merapatkan jurang di dalam komuniti.

Menurut, Ketua Unit Penyelidikan, Pembangunan dan Kandungan Strategik Nu Ideaktiv Sdn Bhd, yang juga merupakan Pengarah Lakonlayar ‘PANGSA’, jalan cerita filem pendek ini tampak mudah dan selari, namun ianya tidaklah selurus yang disangka.

“PANGSA membawa segumpal rasa yang mempunyai banyak percikan warna dan emosi di dalamnya. Bagaimana di dalam sebuah ruang, terdapat banyak rasa yang terkumpul dan bagaimana pula di celahan keriuhan itu, wujud sifat emosi yang bungkam, yang hanya mahu teruskan kehidupan berseorangan, dan kalau boleh, tidak mahu ber-Silaturahim, namun, tetap diraikan. Filem pendek ini juga memaparkan isu yang begitu dekat dengan generasi muda kini, terutamanya setelah kita melalui fasa COVID-19. Ramai orang lebih memilih untuk bersendiri dan tidak berkongsi rasa dan kesukaran hidup dengan orang lain dan sejurus itu membawa kepada pelbagai masalah kesihatan mental yang lain. Selain itu, kami juga sebaik mungkin cuba lakarkan kecantikan dan kehalusan peribadi budaya kaum lain yang sudah lama hidup harmoni dan penuh dengan sifat toleransi bersama sama. Saya berharap agar penonton dapat mengupas nilai-nilai murni yang kami terapkan di dalam filem pendek ini”, kata Che’AZ.

‘PANGSA’ turut menyentuh isu dalaman individu yang berpotensi untuk membawa kepada masalah kesihatan mental lain seperti, kemurungan, keresahan (anxiety), dan kejanggalan untuk bergaul dengan masyarakat.

“Di dalam filem pendek ini, kita tonjolkan karektor Amir sebagai seorang yang introvert iaitu pendiam, pemalu dan tidak bergaul dengan jiran tetangganya. Amir cuba untuk menghadkan pergaulan dan perbualannya dengan jiran jiran lain, dan hanya buat hal sendiri sahaja. Namun, tanpa Amir sedari, sebenarnya mereka ini (jiran tetangga), amat prihatin akan keadaan Amir yang berjauhan dari keluarga dan cuba untuk mengisi kekosongan itu. Menariknya di dalam filem ini, kita boleh lihat bagaimana kepentingan Silaturahim dapat mewarnai kehidupan Amir yang dulunya sunyi dan sentiasa bersendirian. Saya juga ingin menekankan bahawa inilah yang menjadi tunjang kami di Nu Ideaktiv, kami ingin memberi inspirasi yang membina komuniti melalui program, mahupun kandungan portal yang positif dan menyeluruh kepada semua lapisan masyarakat, meliputi seluruh Nusantara”, kata Ketua Pegawai Eksekutif Nu Ideaktiv Sdn Bhd, Syamil Fahim Mohamed Fahim.

Filem pendek arahan bersama, Zuhdee Zaid dan Che’AZ ini, secara keseluruhannya digarap dengan menyelitkan nilai-nilai murni yang sarat dengan emosi yang menterjemahkan kepentingan cakna dengan keadaan sekeliling dan betapa pentingnya menjaga dan mengeratkan silaturahim di kalangan rakyat Malaysia yang berbilang kaum.

Silaturahim itu mendekatkan yang jauh, menumbuhkan rasa kecintaan di dalam hati, bertamu di mata, dan selamanya di jiwa.

Filem pendek ‘PANGSA’ telah mula ditayangkan di YouTube pada 14 April yang lalu. Jangan lupa tonton dan rasai sendiri kehangatan emosi di dalam filem pendek Raya ‘PANGSA’ ini.

Satu sesi perkongsian di antara Young Living iaitu jenama terkenal minyak aromaterapi bersama media telah berlangsung dengan jayanya. Duta Young Living iaitu Dr Lindsey Elmore menunjukkan cara-cara DIY bagaimana menggunakan produk essential oil ini dengan efektif dalam kehidupan harian. Turut dikongsi oleh beliau ialah beberapa maklumat menarik tentang produk Young Living.

Aroma Individu yang Universal

Aroma memberikan kesan yang besar kepada kita. Ia merupakan ciri semula jadi manusia! Dengan hanya sedikit aroma yang nostalgia akan membawa anda ke zaman yang silam. Atau bau kopi yang dibakar pada waktu pagi akan menyegarkan anda walaupun anda bukan peminum kopi. Sama ada kita sedar atau tidak, aroma yang biasa dalam kehidupan seharian boleh memberi kesan kepada perasaan kita.

Aroma selalunya memberi impak yang universal kepada manusia, namun penghargaan dan penggunaan wangian adalah bersifat peribadi dan berdasarkan kegemaran individu. Wangian yang anda amat gemari dan selalu anda gunakan pada tubuh mungkin tidak digemari oleh orang lain. Oleh yang demikian, dunia aroma mungkin melibatkan penemuan diri sebenar seseorang kerana ia melibatkan pencarian apa yang benar-benar sesuai untuk anda – aroma peribadi anda.

Penjagaan Diri Berasaskan Minyak Pati

Penggunaan minyak pati sebagai wangian semula jadi bukan sahaja tentang menjaga kesejahteraan diri sendiri dengan mengelakkan penggunaan wangian sintetik yang dibuat oleh manusia. Ia adalah peluang untuk membawakan ciri peribadi dan menghasilkan aroma diri anda yang mencerminkan siapakah anda yang sebenarnya. Seperti penjagaan diri, penggunaan minyak pati bukan bersifat ‘satu penyelesaian untuk semua’. Oleh sebab setiap manusia itu tidak sama, maka anda sahaja yang tahu tentang keinginan dan keperluan diri sendiri.

Dalam penerokaan untuk mengetahui tentang diri dan keperluan sendiri, sama ada secara fizikal, mental atau emosi, haruman memainkan peranan penting dalam proses ini. Minyak pati yang bermutu mengandungi aroma semula jadi bukan buatan daripada patinya yang memberikan manfaat dalam segala aspek selain kepuasan olfaktori. Memandangkan bilangan individu yang ramai dengan keperluan serta pilihan yang berbeza, Young Living, peneraju pasaran minyak pati, menawarkan lebih 80 jenis minyak pati tunggal yang tidak digabungkan untuk dipilih. Bilangan ini tidak termasuk campuran dan produk minyak pati mereka yang lain.

Apakah Aroma Anda?

Aroma Floral mendapat penerimaan yang tinggi kerana ia biasa digunakan dalam barangan penjagaan diri dan rumah. Bagi mereka yang sukakan haruman bunga, minyak pati Lavender, Geranium dan Ylang Ylang adalah antara beberapa pilihan yang disediakan. Haruman bunga sangat sesuai untuk berehat dan bersantai selepas seharian penat bekerja. Aroma ini juga sesuai untuk membantu menyegarkan hari (atau malam) para ibu. Namun jangan lupa. Wangian bunga juga boleh memberi kesan yang mengasyikkan – menjadikannya sesuai untuk suasana romantis atau yang menggembirakan!

Istilah ‘aroma kayu-kayuan’ sahaja sudah cukup untuk membayangkan imej hutan; maka tiada cara lain untuk menerangkan dari mana datangnya minyak pati woodsy. Dengan sumber yang diperoleh daripada pokok-pokok Cedarwood, Idaho Balsam Fir dan Northern Light Black Spruce, minyak pati ini memberikan perasaan kestabilan dan keyakinan. Aroma kayu-kayuan memberikan kesan ketenangan yang boleh digunakan pada saat-saat yang penuh tekanan dalam gaya hidup yang sibuk. Untuk waktu pagi yang seseorang berasa kurang bersemangat, aroma ini berupaya memperkasakan mental dan emosi bagi membantu anda menghadapi hari yang mencabar.

Aroma sitrus mungkin menjadi asas kepada wangian musim bunga dan musim panas, tetapi aroma yang menyegarkan ini sebenarnya tidak lapuk dek hujan. Tidak seperti aroma bunga-bungaan dan kayu-kayuan, aroma sitrus digemari oleh kedua-dua kaum lelaki dan wanita kerana bau yang menyegarkan. Minyak pati Lemon, Orange dan Citrus Fresh adalah antara contoh haruman yang sesuai untuk menyejukkan dan menyegarkan hari anda yang agak perlahan. Bagi mereka yang memilih aroma yang bersemangat boleh menggunakan haruman ini untuk kesan yang menyegarkan!

Aroma pudina memberi kesan menyegarkan seperti aroma sitrus dan bukan sahaja membantu memberi tenaga tetapi juga dapat menaikkan semangat. Aroma ini memberikan rasa kebebasan kerana ia memberikan gambaran kawasan luar yang luas tanpa sebarang sekatan. Minyak pati seperti Peppermint, Eucalyptus Radiata dan Spearmint adalah antara beberapa pilihan untuk individu yang inginkan kebebasan dan ruang yang luas untuk bergerak.

Berdasarkan personaliti, pilihan malah keperluan seseorang, empat jenis aroma ini boleh dipakai begitu sahaja. Bagi mereka yang lebih berani, aroma ini boleh dicampurkan dengan jenis di dalam atau di luar kumpulan masing-masing untuk haruman yang tersendiri!

Mencipta sendiri aroma adalah sesuatu yang sangat peribadi. Mengetahui campuran aroma peribadi yang anda gunakan setiap hari bukan sahaja menyeronokkan malah memberi kepuasan apabila mengetahui anda boleh mencipta dan menghasilkan campuran aroma mengikut pilihan dan keperluan peribadi.

Walaupun Raya tahun ini kurang meriah, tapi kesihatan dan kelengkapan rumah perlulah diambil tahu dan dijaga. IMPIANA memilih JIKSOO SK Magic Raya ini untuk menikmati air penulenan yang bersih dan terjamin.

Dalam semangat memberi dan berkongsi kegembiraan sempena Raya ini, SK magic, jenama kelengkapan rumah yang terkemuka di Korea Selatan telah melancarkan JIKSOO Ria, iaitu penapis air tanpa tangki terbaharunya yang mampu dimiliki semua!

Berpegang teguh kepada komitmennya dalam menginspirasikan semua rakyat Malaysia ke arah gaya hidup yang berkualiti serta sihat, JIKSOO Ria ditawarkan pada harga mampu milik, bagi mendorong rakyat Malaysia mengambil berat tentang air minuman mereka dan berhenti minum dari air sumber bertakung, yang merupakan kolam pembiakan untuk bakteria dan alga yang biasa ditemui dalam penapis air bertangki.

Dijual pada harga RM3,800, tambahan terbaharu kepada rangkaian penapis air teknologi canggih JIKSOO SK magic ini, didatangkan dengan sistem penapisan teknologi nano yang inovatif serta sistem pensterilan UV tab air yang mampu menapis virus, bakteria, mikroplastik dan logam berat, di samping membolehkan mineral-mineral penting melaluinya.

Sebagai peneraju teknologi tanpa tangki, SK magic berpegang kepada kepercayaan bahawa air minuman yang bersih dan segar bukanlah barangan mewah, ia seharusnya mudah diakses oleh semua rakyat Malaysia, kerana kita semua berhak mendapatkan yang terbaik.

“Kami sentiasa mencabar diri dan menginovasi demi mencari ikhtiar dalam memastikan setiap orang dapat menjalani gaya hidup sihat dan berkualiti. Dengan cabaran yang kita hadapi sejak setahun lalu, kami ingin memastikan rakyat Malaysia terus mengutamakan kesihatan dan menjaga diri dengan menjadikan minuman air bersih satu amalan yang mampu dimiliki. Kami melancarkan JIKSOO Ria sempena Raya ini bagi membawa kebahagiaan ke rumah semua rakyat Malaysia dengan membudayakan gaya hidup sihat menerusi air minuman yang bersih lagi segar,” demikian kata Kim Kyung Won, Pengarah Urusan SK magic Malaysia.

JIKSOO Ria menyediakan air yang ditapis dalam tiga tetapan suhu (sejuk, suhu persekitaran, panas) menerusi sistem pemanasan dan penyejukan segera yang canggih. Selamat untuk kanak-kanak dan mesra pengguna, penapis air ini dilengkapi panel paparan yang direka secara estetik. Reka bentuknya yang anggun lagi minimalis bukan sahaja membolehkannya berpadan dengan ruang kehidupan bandar yang sempit, tetapi juga tampil sebagai sebahagian daripada hiasan rumah anda.

Penapis air tanpa tangki teknologi JIKSOO SK magic juga menampilkan penggunaan tenaga yang jauh lebih rendah, dimana JIKSOO Ria hanya menggunakan 730Wh sahaja setiap hari. Ini hanya berharga sehingga 16 sen setiap hari dan RM5 sebulan dalam bil elektrik sekaligus mengukuhkan kedudukan JIKSOO Ria sebagai pilihan alternatif penapis air yang mampu dimiliki di pasaran.

“JIKSOO Ria menggirangkan, canggih dan mampu dimiliki bagi semua. Rakyat Malaysia berhak untuk menikmati teknologi terkini pada harga yang berpatutan, yang lain daripada yang lain dalam pasaran,” tambahnya.


Episod Ketiga Impiana Makeover Ruang Selebriti, Saksikan Transformasi Kediaman Karl Shafek

Seperti sedia maklum, idea dan konsep bagi rancangan Impiana Makeover Ruang Selebriti ini adalah untuk mengetengahkan hasil dekorasi makeover di kediaman para selebriti tanah air yang telah dilakukan oleh bersama barisan pakar pereka hiasan dalaman tempatan.

Menerusi episod ketiga rancangan Impiana Makeover Ruang Selebriti yang dihiasi dengan Ella Furniture telah menyaksikan transformasi dekorasi makeover di kediaman selebriti Karl Shafek.

Dalam episod kali ini, Karl telah memilih ruang tamu dan makan di kediamannya sebagai ruang pilihan bagi melakukan transisi perubahan hasil dekorasi yang sedia ada di rumahnya.

Maklum Karl, untuk dekorasi hiasan dalaman kediamannya sedia ada ketika ini adalah berkonsepkan maskulin dan dia juga turut memiliki sebanyak 22 ekor kucing peliharaan di kediamannya.

Bagi merealisasikan transformasi dekorasi makeover di ruang berkenaan, Karl memberitahu dia menginginkan dekorasi makeover yang berkonsepkan klasik dan retro.

Ketika sesi temu bual oleh hos rancangan Impiana Makeover Ruang Selebriti, Catriona Ross di samping pakar pereka hiasan dalaman, Ben Firdaus bersama pengasas Ella Furniture, Puan Ella Alway telah mencadangkan pemilihan material sofa yang anti-cakar dan ‘easy clean’.

Jelasnya, pemilihan material seperti ini sangat penting dan sesuai untuk persekitaran kediaman Karl yang mempunyai haiwan peliharaan kucing di rumah.

Anda terlepas untuk melihat bagaimana hasil dekorasi makeover yang telah dilakukan di kediaman selebriti pilihan Karl Shafek? Jangan bimbang, anda boleh menonton kembali kesemua episod rancangan Impiana Makeover Ruang Selebriti di On Demand.

Siapakah pula selebriti pilihan untuk episod akan datang? Jadi jangan lupa untuk saksikan rancangan Impiana Makeover Ruang Selebriti pada setiap hari Jumaat, jam 10 malam di saluran Astro Ria.

Guna Rak Pinggan RM 5 Buat Station Mengecas, Praktikal Dan Kemas. kabel tv, kabel wifi, kabel telefon dan macam-macam lagi lah kabel. Memang berselirat kalau di letak selonggok satu tempat. Kalau dah berselirat, bukan sahaja semak mata melihat. Ia juga boleh menjadi punca aliran elektrik yang di hantar terbatas atau tersekat disebabkan ada bahagian yang terpital dan terlipat.

Haritu hani ada kongsi kan cara hani uruskan kabel kabel di rumah hani kan? Hani simpan dalam laci di kabinet tv ruang tamu.

Alang-alang tu hani kongsi pula charging station station kat rumah hani. Juga di ruang tamu letaknya. Hani gunakan troli ala Raskog Ikea tu je (beli di Shopee). Charging station ni salah satu stesen terpenting di rumah hani. Kat stesen ni semua aktiviti mengecas dibuat, bukan setakat cas hp dan ipad je. Juga cas berus gigi elektrik, cas mini food processors, cas wireless earphone , powerbank haha eh semua lah cas- cas buat kat sini.

Bila ada stesen khas macam ni senang nak kawal penggunaan hp juga. Contoh macam stesen ni ada curfew hours. Pukul berapa hp kena check in. Haha especially hp Aqil lah. So sebelum tidur semua hp dan tablet kena duduk dalam station ni. So tak ada lah lagi kes bangun bangun pagi bateri tinggal 10% sebab lupa nak cas malam tadi. Untuk yang tengah berusaha untuk tak main hp sebelum tidur pun sesuai juga

Boleh tengok setiap gambar ya cara hani organise charging station di rumah hani. Buat masa ni tak adalah perfect sangat sebab nampak juga wayar wayar kabel tu. Tapi sebab nak limitkan visual clutter hani pilih semua wayar warna putih. For now ini cara paling praktikal untuk hani uruskan cas hp dan tablet di rumah. Semoga mendapat inspirasi untuk cara uruskan hp2 kat rumah masing-masing ya.

Hani simpan Bluetooth earphone and power bank kat sini. Senang nak cas bila perlu.

Hani guna dish rack ni je. Beli kat daiso. Paling praktikal buat masa skrg.hehe

Ulam raja yang mudah tumbuh liar mempunyai banyak khasiat. Pokok Ulam Raja atau nama botanikalnya Cosmos caudatus merupakan tumbuhan herba tropika yang berasal dari Amerika Latin. Tumbuhan ini dikatakan tumbuh meliar dan mudah di dapati di Florida, Amerika Syarikat dan di Malaysia serta lain-lain negara Asean.

Pokok ulam raja adalah sejenis species berbunga. Kebiasaan nya, ulam raja yang mempunyai bunga berwarna ungu atau pink dijadikan sebagai ulam. Namun terdapat pokok ulam raja yang berbunga kuning tetapi jarang dimakan sebagai ulam.

Berdasarkan kajian, ulam raja mengandungi 3% protein, 0.4% lemak dan karbohidrat serta kaya dengan kalsium dan vitamin A. Herba ini adalah herba semusim yang boleh mencapai ketinggian hampir 2 meter. Dan mudah dibiakkan dari biji benih. Daun herba ini mengeluarkan bau apabila diramas.

Ulam Raja ini sangat senang ditanam dan boleh tumbuh di halaman rumah atau di dalam pasu bunga. Kaedah penjagaan yang mudah dan tidak memerlukan air yang banyak menyebabkan tanaman ini mudah untuk dibiakkan mahupun membiak sendiri dengan cepat. Ianya sesuai dijadikan sumber sayuran atau ulaman seharian terutamanya bagi mereka yang tinggal di apartment kerana ia amat sesuai ditanam di dalam pasu.

Daun ulam raja telah digunakan secara tradisi sejak ratusan tahun lampau untuk memperbaiki peredaran dan mencuci darah serta untuk menguatkan tulang. Ulamnya mempunyai keupayaan antioksida (AEAC) yang amat tinggi, iaitu setiap 100 gram ulam yang segar mengandungi lebih dua puluh jenis bahan antioksida yang telah dikenal pasti. Keupayaan antioksidanya sama dengan 2,400 miligram L-asid askorbik.

Bahan-bahan antioksida yang utama disebabkan oleh kehadiran sebilangan proantosianidin yang wujud sebagai dimer, melalui heksamer, kuersetin glikosida, asid klorogenik, asid neoklorogenik, Penangkapan (+)- serta asid kripto-klorogenik. Ulam raja berkeupayaan untuk mengurangkan tekanan oksidatif yang berkemungkinan kerana sebahagia nya terdiri daripada kandungan antioksida yang tinggi.

Mewah betul dekorasi rumah Awal Ashaari dan Scha Alyahya, Macam Hotel Lima Bintang. Segenaop ruang dihias indah. Awal dan Acha ternyata cukup bijak memilih jenis perabot, susun atur dan warna kediaman mereka mengikut tema yang dipilih.

Awal Ashaari yang merupakan seorang pelakon dan hos pernah berkongsi koleksi foto ber’OOTD’ mereka sekeluarga. Awal juga ada berkongsi video memaparkan dekorasi rumahnya yang dihias cantik dengan warna putih melatari segenap ruang rumah.

Kelihatan juga perabot-perabot berjenama mewah, chandelier, pasu dan gubahan bunga-bungaan. Pencahayaan di segenap ruang rumah menjadikan suasana kediaman seperti di hotel bertaraf lima bintang.

Dekorasi kediaman pasangan ini adalah hasil ilham mereka bersama. Jom kita jamu mata tengok dekorasi rumah pasangan yang terkenal dengan jolokan ‘ikon fesyen’ ini.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!


13 Tip Bajet Untuk Bina “Water Feature” Di Laman Yang Wajib Anda Tahu

Kesempurnaan sesebuah water feature itu tidak hanya bergantung kepada kecantikan struktur binaannya sahaja. Aspek-aspek penting seperti keselamatan rekaan kolam, material yang digunakan berserta kos untuk pembinaan harus diambil kira sejajar dengan penekanan untuk membentuk rekaan water feature yang lebih menarik dan  praktikal. Memahami keperluan itu, LAMAN Impiana menggariskan beberapa panduan dan tip yang boleh anda ikuti;

Nama Nigella ini berasal daripada perkataan Latin iaitu nigellus atau niger yang bermaksud hitam. Sering disebut sebagai Onion seed kerana mempunyai ciri fizikal menyerupai biji benih tumbuhan bebawang. Namun, berbeza dengan Onion seed sebenar yang tiada aroma, Nigella memiliki bau dan aroma enak. Terdapat juga panggilan sebagai Fennel flower atau Roman coriander kerana ciri fizikal yang hampir sama melalui foliage berbulu pada tumbuhan ini.

Siapa sangka bijian yang berskala kecil dan berwarna hitam ini sangat memberi manfaat kepada manusia. Nigella sativa menghasilkan bunga sepanjang tahun dan mampu mencapai ketinggian sehingga 30 cm. Tumbuhan ini boleh hidup secara liar mahupun dibiakkan. Struktur kelopak bunga yang memiliki lima petal atau kelopak berukuran 2.5 cm lebar lazimnya memiliki warna menarik iaitu putih dan biru cair. Nigella memiliki kapsul biji benih di mana di sinilah bijian yang dijadikan herba dihasilkan. Kapsul ini akan terbuka apabila ia  kering bagi menyebarkan biji benih. Anda boleh melihat bijian yang terhasil seperti bijirin berwarna hitam dengan permukaan agak kasar. Dikatakan mirip dengan biji benih bawang (Onion seed), Nigella sativa memiliki saiz sekecil 2 mm, rangup dan beraroma.

Ketika masyarakat Barat mula menggunakan ia secara meluas, herba ini dilihat membuat kemunculan semula dibanyak negara yang sebelum ini kurang arif mengenai kegunaannya. Maka, tidak hairan herba ini dikomersialkan dengan begitu meluas dalam masa 10 tahun kebelakangan ini termasuklah di Malaysia, Indonesia dan banyak negara Asia. Ia dijual dalam bentuk minyak, kapsul lembut (softgel), spray dan sebagainya.

Catatan sejarah mendapati Nigella Sativa sudah digunakan oleh masyarakat Mesir kuno untuk merawat pelbagai masalah berkaitan kesihatan. Malah, bijian ini dijumpai dalam bentuk botol minyak di dalam tapak persemadian Tutankhamun. Manakala, pada abad pertama selepas Masihi, ahli perubatan Greek sudah merekodkan kebaikan Nigella Sativa antara lainnya mampu merawat sakit kepala, sakit gigi dan cacing dalam perut.

Cendekiawan Islam, Ibnu Sina diberikan kredit yang besar dalam perubatan moden kini kerana kajian dan usahanya mendapatkan manfaat perubatan menggunakan Nigella Sativa. Dalam catatan yang dibuat oleh ilmuwan ini, beliau menyatakan Nigella Sativa mampu memulihkan tenaga pada tubuh dan pelbagai jenis masalah kesihatan. Ia mengesyorkan penggunaan Nigella pada penyakit seperti demam, sakit kepala, rawatan kulit, anti fungal dan melawan parasit serta cacing.

Dalam perubatan Ayurveda iaitu salah satu amalan perubatan di India turut menggunakan Nigella Sativa.  Ia digunakan untuk memulihkan mood, meningkatkan metabolisme dan mengekalkan tahap kesihatan optimum.

Bagi sisi perubatan moden, kehebatan Nigella sativa tidak dapat dipertikaikan lagi. Banyak kajian saintifik yang sudah membuktikan kelebihan tumbuhan ini pada kesihatan manusia, selain dijadikan rempah ratus pada makanan. Terdapat kajian yang dilakukan oleh Dr Muhammad Dakhakhni yang mengetuai kajian oleh beberapa orang doktor Mesir pada tahun 1959 mendapati Nigella sativa tidak bertoksik malah tidak memberi kesan sampingan langsung kepada haiwan yang dijadikan bahan kajian. Banyak lagi kajian moden yang membongkar kehebatan herba yang satu ini. Antara lain, ia dikatakan mampu meningkatkan sistem imun, digunakan untuk rawatan asma dan sebagainya.

Selain memiliki seribu satu khasiat kepada kesihatan tubuh dan dijadikan rempah ratus yang melazatkan masakan, Nigella sativa juga boleh dijadikan ramuan untuk tujuan kecantikan. Siapa sangka minyak Nigella boleh dijadikan campuran untuk kecantikan wajah? Juga dijadikan agen untuk melegakan kesakitan otot dan sendi. Lihat resipi berikut:

Minyak Urutan Sendi

Bahan

1 sudu cuka epal

2 sudu madu

½ sudu minyak habatus sauda (Nigella sativa)

Cara

Campurkan semua bahan tersebut dan dijadikan losen atau minyak urut. Sesuai untuk sakit sendi pada lutut, tangan dan sebagainya.

Pelembap Wajah

Bahan

3 sudu madu

½ sudu minyak habatusauda (Nigella sativa)

½ sudu minyak zaitun

Cara

Campurkan semua bahan tersebut dan sapu pada wajah dua kali sehari. Ia mampu menyegarkan kulit yang kering dan kusam.

Pokok betik adalah antara pilihan tanaman berbuah yang paling mudah dan senang untuk ditanam. Betik atau nama saintifiknya Carica papaya berasal dari kawasan yang mempunyai iklim tropika. Sebab itu, pokok betik walaupun dalam semak tetap masih boleh hidup.

Kalau nak tahu, pokok betik pun antara tanaman yang paling mudah untuk di tanam dalam pasu. Ini keperluan untuk tanam pokok betik dalam pasu:

SAIZ PASU
Untuk penyediaan awal bagi tujuan menanam betik dalam pasu, anda perlu sediakan bekas tanaman. Pastikan bekas yang dipilih mempunyai lingkaran antara 18 hingga 22 inci manakala kedalamannya 12-15 inci dan lengkap dengan lubang saliran.

MEDIUM TANAMAN
Seperti biasa, medium tanaman adalah kunci utama kepada kesihatan pokok, untuk pokok betik pastikan medium tanaman yang disediakan mempunyai ciri-ciri seperti berikut:

SEMAIAN
Lebih mudah jika anda semai terus biji benih betik di dalam pasu atau untuk dapatkan hasil lebih cepat dan mudah, ambil anak pokok dari induknya melalui kaedah tut. Dengan kaedah tut, pokok betik bersaiz besar pun sesuai untuk di tanam di dalam pasu.

SIRAMAN
85% dari keseluruhan kandungan di dalam pokok betik adalah air. Oleh itu, tanaman ini memerlukan kadar air yang tinggi setiap hari untuk membekalkan keseluruhan keperluan pokok.

Untuk peringkat awal tanaman menjelang menjadi stabil dan matang selepas ditanam, pokok betik memerlukan jumlah air yang banyak. Banyak bukan bermaksud air nya bertakung. Jika bertakung ia akan mengancam nyawa pokok. Menjelang musim panas, untuk hasilkan buah yang sedap, siraman perlu dipertingkatkan.

PEMBAJAAN

Pokok betik merupakan tanaman yang kuat makan. Oleh itu, untuk hasilkan buah yang berkualiti dan berkuantiti, anda tidak boleh culas membaja.

Sebaiknya gunakan baja organik seperti tinja ayam siap proses sebagai baja pokok betik atau anda boleh guna baja 15:15:15. Untuk 6 bulan pertama selepas anak pokok dialihkan, letakkan 100gm baja pada medium berhampiran pangkal pokok setiap 2 minggu. Apabila menjelang matang jumlah baja perlu di naikkan kepada 200gm bagi sebatang pokok. Jika konsisten melakukan tip yang diberi, pokok betik anda akan mengeluarkan hasil yang optimum dan sedap buahnya.

Memang mudah nak biakkan pokok terung ni. Tapi desebabkan jenis daunya yang berbulu, ia menjadi ancaman mudah kepada serangga perosak. Apabila daun diserang perosak, ia akan menyababkan hasil terung pun terganggu.Nak berkebun tadi rumah tak ade ruang tanah? tak jadi masalah, boleh bealajr cara berkebun dalam ruang sempit dengan Puan Juliana. Tanam dalam rumah pun menjadi. Yang lagi “best” Tak sampai 2 minggu dah boleh tuai hasil sayuran.

Tapi, Azuan Abdullah ada tip untuk pastikan terus terus berbuah lebat. Boleh klik pada pautan FB En Azuan


8 Tip Pilih Kerusi Dan Sofa Untuk Ruang Tamu Kecil

8 Tip pilih Kerusi Dan Sofa Untuk Ruang Tamu Kecil. Kita adakala terlalu bercita-cita besar mahu menghias ruang yang ada dengan segah mungkin yang mana selalu lebih molek diabadikan di ruang yang luas.

Namun apabila berhadapan dengan ruang sempit, kita perlu tahu teknik menghias dengan betul agar yang dibeli boleh dipakai, selesa dan ruang tampil ideal serta sedap mata memandang.

Jom IMPIANA bawa anda macam mana nak pilih sofa yang betul. Bukan mudah ye nak pilih sofa yang terbaik untuk ruang yang tehad.

1. Carilah sofa di bawah pinggang ketinggiannya. Ini bagi tidak menghalang pandangan mata perhadap keluasan ruang

2. Carilah sofa dua tempat duduk sebagai sofa utama.

3. Tidak salah memilih sofa yang terang warnanya. Putih gading atau rona krim dilihat warna paling idea di samping rona pastel.

4. Pilihlah meja makan untuk empat orang. Selain daripada bentuk empat segi sama, anda boleh memilih meja makan bulat. Cuma kini meja makan boleh diubah saiznya untuk enam tempat duduk.

5. Elakkan memilih kerusi meja makan lebih tinggi dari aras meja. Ini hanya akan menyesakkan pandangan. Paling menarik jika anda memilih bangku panjang sahaja seperti di kantin sekolah yang kini menjadi trend di kalangan pereka.

6. Elakkan membeli sofa satu set yang sama. Ia hanya menjadikan ruang bertambah terkongkong.

7. Kusyen dempak, ala konsep tempat duduk kediaman arab pun dilihat sesuai kerana tidak menggunakan banyak ruang.

8. Jika masih menyimpan kerusi kayu ala retro yang kecil saiznya juga boleh diulang pakai kerana tidak menggunakan banyak ruang.

‘Masa itu Emas’, itulah pepatah yang kita semua kenali sejak dari dulu. Kita mesti menghargai masa yang kita dan jangan sia-sia kan begitu sahaja dengan perkara yang tidak penting atau membuang masa. Oleh sebab itu, kita mestilah ada jam dinding di rumah supaya kita tidak leka jikalau kita ada perkara atau kerja hendak dibuat, kita tidak akan terlepas. Hari ini, saya akan memberi beberapa jenis jam dinding yang cantik untuk dekorasi rumah anda serta fungsinya.

JAM DINDING KAYU IMLEK

Jam dinding ini akan berfungsi sebagai jam tangan dan perhiasan untuk perayaan Tahun Baru Cina. Jam dinding ini biasa terdapat di ruang tamu dan ruang keluarga.

Jam di dinding diperbuat daripada kayu MDF berkualiti tinggi yang tahan bahaya. Saiz jam dinding ini ialah diameter 30 cm. Selain daripada saiz yang sesuai, reka bentuknya juga agak tersendiri, terutamanya frasa “Angpao na lai” yang tertera di atasnya. Siapa tahu, mungkin meletakkan jam dinding itu boleh menyebabkan lebih banyak paket merah.

MIRACLE M26 VT01

Designya adalah vintage dan lawa sekali untuk di dekorasi pada ruang tamu anda dan mempunyai warna yang sudah tersedia.

Tidak mahu menghabiskan banyak wang tetapi masih memperoleh jam tangan yang bagus? Jam dinding Miracle M26 VT01 adalah jawapannya. Jam dinding ini dibina dalam gaya klasik dan akan kelihatan hebat dalam hiasan yang indah.

Jam 20 x 20 cm ini terdiri daripada plastik dan kaca, dan ia dikuasakan oleh enjin kuarza biasa. Produk ini ditawarkan dalam versi warna hitam, putih dan coklat.

THE EVEREST 3M012G

Jam dinding ini mempunyai ukuran yang sangat besar dan designnya kelihatan mewah. Bukan itu sahaja, keunikan jam dinding ini mempunyai detak jam yang halus dan hening.

Everest 3M012G ialah jam dinding 3D yang besar yang boleh menambah dimensi baharu pada ruang anda. Menggunakan jam tangan ini boleh menjadikan tempat anda kelihatan lebih bergaya dan mahal. Jam ini dibina menggunakan gam melekit mengikut corak. Konfigurasi jam selepas ia diletakkan di dinding, iaitu 120 × 120 cm.

Peranti ini menggunakan mesin kuarza yang beroperasi dengan lancar dan senyap. Anda boleh memilih antara rona perak, emas atau hitam yang boleh dikontraskan dengan warna dinding anda. Tambahan pula, anda boleh memilih daripada pelbagai corak. Buih dan akrilik digunakan dalam pembinaan jam tangan ini.

Maka dengan ini, itu sahajalah jenis-jenis jenama jam yang sesuai yang boleh anda beli dan dekorasi rumah anda supaya kelihatan cantik dan menawan.

Pilihan  amali dan selaras dengan konsep kediaman. Bukan sekadar hiasan kamar tetapi mengiringi mimpi anda dalam lena berkualiti.

Kepala katil, umpama satu godaan mata di lembah beradu. Rekaannya juga pelbagai mengikut era dan tidak pernah pereka berdiam diri menghasil yang baru dan baru saban waktu. Biar ramai di antara kita membelinya bukan hanya sedap pada mata tetapi kepala katil juga memainkan peranan penting dalam melengkapkan reka bentuk kamar anda. Ia juga sebenarnya menyerlahkan personaliti anda  dan impian.

Kini ramai pemilik kediaman lebih gemar memilih kepala katil yang ringkas. Mudah dicuci dan dibuka. Biar berkerawang tetapi tidaklah sarat dan berat. Malah pilihan utama sudah pasti kepala katil yang ringkas dan mudah dibersihkan. Malah ada yang tidak memerlukan kepal katil. Katil bagi mereka bukan tempat bermewah-mewah cukup untuk melelapkan mata. Cukup dengan lukisan bersaiz gah sebagai penyeri dinding di bahagian kepala katil.

Anda yang berjiwa seni, pilih aja gantungan atau kerawang menggantikan kepala katil. Berjiwa romantik, tidak cukup dengan rekaan moden klasik ala camel back, sertakan dengan butang chesterfield. Anda yang gemarkan gaya Asia, rekaan moden rotan boleh mejadi pilihan dan anda yang sukakan  moden kontemporari, pilih sahaja rekaan bina dalam fabrik mewah kemas. Manakala  yang sering up to date, pilih sahaja yang polos, moden dan rona neutral yang boleh di suai padan serta tidak lekas jemu. Masakan anda perlu menukar kepala katil saban minggu..betul tak?

Mereka yang memilih moden klasik juga kini lebih senang memilih kepala katil yang mempunyai warna samar atau warna moden neutral biar pun rekaan  agak ekstravaganza. Kita sedar, kini tidur merupakan imbuhan mewah buat warga kota setelah seharian bertarung nyawa mencari rezeki setiap hari. Jadi warna-warna ‘menjerit’ yang lantang dirasakan tidak perlu untuk ruang rehat seumpama ini.

Maka sebelum memilih kepaka katil, pastikan kesesuaian dengan ruang kamar dan perlu ada kaitan dengan konsep utama kediaman. Biar apa pun materialnya , kayu, rotan, besi, fabrik, asalkan anda bijak menjaga dan tahan lasak. Selaras dengan  gaya hidup juga tahap kesihatan kita. Elakkan membeli material yang asalnya catik tetapi sudahnya memerangkap habuk. Bayangkan  jika anda mempunyai lelah dan alahan. Tidur biar nikmat…Usah nanti yang dinamakan mimpi indah bertukar ngeri…


“Wall Decor” Dari Bilah Kipas Dan Kaki Meja Terapkai, Kini Jadi Tempat Bergambar Insta Worthy

Sebelum ini, Puan Nani ada kongsi DIY bilah kipas terpakai dan tiang meja yang di bawa pulang oleh suaminya sebagai dekor dinding di luar kediaman. Tapi, tak sangka kini dinding tersebut manjadi tempat tetamu Puan Nani bergambar pula. Hasilnya, memang insta worthy di tambah lagi dengan suasana persekitaran yang mendamaikan

Setiap kolam sama ada ia hanya sebagai hiasan atau pun menjadi kolam ikan mempunyai masalah yang sama iaitu kualiti air. Kualiti air adalah antara faktor utama terhadap keseluruhan ekosistem yang terbentuk di dalam kolam. Kalau airnya keruh dan mempunyai kotoran, bukan sekadar tak sedap mata memandang malah mengancam habitat hidup akuatik yang mendiami nya.

Oleh itu, Untuk pastikan air kolam sentiasa dalam keadaan bersih sistem tapisan perlu diambil berat. Terdapat pelbagai rekaan sistem tapisan kolam di pasaran. Sama ada yang mahal dan murah. Setiap satunya fungsi adalah sama cuma kekerapan penyelenggaraan dan kualiti air yang dihasilkan menjadi perbezaan.

Tapi kali ini, LAMAN Impiana nak ajak anda untuk cuba membina sendiri sistem tapisan di dalam pasu. Berbanding menggunakan kotak atau tong khas yang berwarna hitam , adalah lebih baik gunakan pasu supaya ia kelihatan lebih menarik dan tak adalah nampak sangat macam penapis kolam.

Bahan-bahan:

Pasu plastik berukuran 47cm
25mm flexible hose
Penapis plastik (ikut saiz lantai pasu)
Span atau scrubbies secukupnya
1 biji 40mm U-bend kit paip
1 biji 40mm shower drain
1 biji 25mm double-end penyambung paip
3 biji 22mm penyambung paip “L”
1 biji 40mm tank overflow outlet
2 biji 22mm penyambung paip “T”
1 biji 22mm paip inlet tangki
4 batang 18-30mm metal screw-adjust
1 batang paip PVC 22mm x 2 meter
1 peket Bacteria culture untuk kolam
Gam untuk mencantumkan setiap sambunggan

Cara-cara:
1. Dengan menggunakan drill, tebuk lubang pada bahagian lantai pasu untuk pasangkan shower drain

2. Tebuk 2 lubang di kanan dan kiri dinding pasu yang akan berfungsi sebagai inlet dan outlet dan pasang kaki paip untuk kedua-dua kegunaan ini tadi.Untuk outlet, gunakan 40mm tank overflow untuk mendapatkan kelancaran air yang baik.

3. Cantumkan P-Trap pada shower drain dan diikuti dengan U-bend kit seperti dalam gambar. Bahagian ini akan berfungsi sebagai overflow.

4. Bagi mengatasi paip sambungan dari U-bend kit patah atau rosak apabila menerima tekanan air, letakkan klip sebagai sokongan yang disambungkan pada dinding pasu.

5. Bahagian dalam pasu, susun peyambung “T” dan “L” untuk mendapatkan ukuran paip yang diperlukan seperti di dalam gambar dan cantumkan

6. Tebuk sedikit lubang pada penapis sebagai laluan paip.

7. Masukkan paip “T” yang telah disambung pada lubang penapis yang telah disediakan dan letakkan paip panjang.

8. Ukur ketinggian paip panjang tadi yang diperlukan untuk menyambungkan bahagian “T” tadi dengan outlet yang telah di letakkan pada dinding pasu.

9. Sambungkan paip yang di potongkan tadi dengan outlet menggunkan penyambung sesiku atau “L”

10. Susun Span atau scrubbies memenuhi ruang pasu dan pasu anda sedia untuk disambungkan atau dipasang pada elemen air.

Ini adalah keadaan overflow. jika air berlebihan di dalam tangki ia akan keluar. Untuk tugas-tugas penyelenggaraan, paip overflow ini perlu di turunkan.

Sumber: http://www.prior-it.co.uk/

Bagi anda yang berhasrat ingin membeli sebuah rumah baharu khususnya di bawah projek perumahan dengan pemaju, ada beberapa perkara penting yang perlu anda tahu sebagai seorang pembeli sebelum membuat keputusan untuk membeli kediaman tersebut.

Maka oleh itu, dalam episod Tip Impiana kali ini kami bawakan tetamu jemputan istimewa iaitu Cik Amaliena Mazlan yang merupakan salah seorang Perunding Hartanah dari MATRIX Concepts Holdings Berhad bagi berkongsi tip tersebut bersama para penonton.

Ketika sesi temu bual bersama hos segmen Tip Impiana, Raff dan tetamu jemputan telah memaklumkan ada beberapa perkara yang penting sebagai pembeli harus tahu sebelum mahu membeli rumah baharu dengan pemaju.

“Apa yang saya kongsikan ini sebenarnya adalah perkara asas yang pembeli harus tahu terutamanya kepada mereka yang pembeli rumah pertama yang masih tidak tahu beberapa perkara penting yang wajib anda tahu.

“Pertama sekali, anda perlu tahu mengenai pemilihan lokasi kediaman anda. Maksudnya di sini, anda perlu tahu di mana lokasi projek perumahan anda itu bakal dibangunkan dan sebagai pembeli anda kena tahu rumah yang anda mahu beli itu berada di lokasi mana dan sebagainya.

“Ini kerana sebagai pembeli anda kena tahu jarak dari lokasi perumahan anda ke tempat-tempat kemudahan awam seperti hospital, kedai ke tempat kerja dan sebagainya.

“Mengapa saya kata lokasi ada perkara pertama yang penting wajib anda tahu ini kerana kita lihat potensi projek kawasan perumahan kita itu sebab kita bukan beli rumah semata-mata, tetapi kita beli dengan persekitaran kawasan perumahan itu sekali,” jelasnya.

Sekiranya anda ingin mengetahui maklumat lanjut mengenai perkara yang penting wajib anda tahu sebagai seorang pembeli rumah baharu dengan pemaju, anda boleh tonton video penuh pautan di bawah;

Hot wheels koleksinya bukan sahaja diminati kanak-kanak sahaja malah golongan dewasa. Tapi jangan tak sangka ada juga wanita yang meminati koleksi kereta miniature ini. Yang menjadi pening adalah apabila koleksi yang dikumpulkan dah terlalu banyak. Takkan nak simpan je dalam kotak bertutupkan. Koleksi hot wheels ni perlu lah dipamerkan. Barulah nilai sentimentalnya dapat dinikmati dan dihargai.

Nak pamerkan, tak semestinya perlu almari atau rak mahal. Apa kata kita DIY sendiri je rak pameran koleksi Hot Wheels

RAK KASUT

Paling bijak, jimat dan cantik. Apa kata guna rak kasut kayu. Rak kasut ni boleh di dapatindi kedai-kedai keperluan harian. Harganya pun tak mahal. Kalau pandai cari, harganya boleh dapat RM 19.00 sahaja

RAK PISAU METAL

Pilihan buat anda yangbmementingkan kekemasan dan ada duit lebih. Boleh lah gunakan rak pisau yang ada megnet ni.

Picture ledge

Rak pameran gambar ni boleh di dapati di ikea pada harga RM 20++ untuk satu batang. Ada warna hitam dan putih. Ikut kesesuaian koleksi anda.

PENGGULUNG TISU

PLASTIC SHOWER PENAL HOLDER THINGIE

Bagi anda yang tak suka buka label pembungkus Hot Wheels kerana khuatir nilainnya jatuh, kaedah pameran koleksi ini paling bersesuaian. Plastik atau getah ni kebiasaanya digunakan pada penal-penal kaca seperti yang terdapat pada bilik shower kaca. Mudah didapati di kedai Hardware.


10 Petua & Tip Ini Untuk Mudahkan Kerja Di Dapur

IMPIANA kongsikan 10 tip dan petua untuk anda di luar agar mudah dan cepat melakukan kerja di dapur.

Melakukan kerja dapur bukanlah satu perkara yang mudah. Kadang-kadang rasa penat yang tak terkata, sebab tak habis-habis kerja di ruang ini. Tapi ruang ini akan lebih meriah dan seronok jika kerja yang dilakukan mudah dan cepat. Sememangnya kita semua tahu ruang dapur adalah nadi dalam sesebuah rumah. Jika tiada ruang dapur pastinya rumah itu tidak lengkap dengan hidangan yang lazat.

Pastikan beras dibasuh dengan betul-betul bersih. Sebelum membilas buat kali kedua atau ketiga, pastikan air bilasan yang terdahulu telah dikeluarkan kesemuanya terlebih dahulu. Nasi juga boleh dibilas dengan bilasan terakhir menggunakan air bertapis dan memasak nasi dengan air bertapis itu.

Bagi mereka yang baru bermula untuk belajar memasak di dapur, walaupun nasi merupakan paling mudah dan asas, pastinya anda akan teragak-agak untuk menentukan sukatan air bagi nasi yang dimasak.

Sukatan air bergantung kepada jenis beras yang dimasak. Bagi masakan nasi untuk beras yang digunakan dalam masakan harian, tips yang cukup mudah adalah gunakan menggunakan cawan. Cawan yang sama digunakan untuk menyukat beras untuk dimasak digunakan untuk menyukat air dengan formula 1 cawan beras bersamaan 1 hingga 1 ½ cawan air.

Bagi penggemar ikan sungai atau ikan tawar seperti ikan lampam, ikan baung pastinya sudah biasa dengan masalah ikan ini yang mempunyai lendir dan sedikit hanyir. Terdapat beberapa cara yang anda boleh guna untuk menghilangkan lendir dan hanyirhanya dengan barang yang mudah terdapat di dapur.

Jikalau anda bercadang untuk memasak ikan sungai atau ikan tawar, air basuhan beras jangan dibuang. Simpan air basuhan untuk membasuh lendir dan hanyir ikan akan hilang.

Halia bukan sahaja dapat digunakan dalam masakan, tetapi juga boleh menghilangkan lendir dan bau hanyir pada ikan. Cincang halus halia dan perapkan bersama ikan selama setengah jam.

Asam jawa juga dapat digunakan bagi menghilangkan hanyir dan lendir ini. Ambil asam jawa dan lumurkan pada ikan. Perapkan seketika dan bilas sehingga bersih sebelum dimasak.

Pengisar makanan kebiasaannya akan berbau kurang menyenangkan terutamanya jika anda menggunakan pengisar itu untuk mengisar cili atau bawang. Gunakan sedikit beras yang ditambah dengan sedikit air dan kisar seketika. Bilas pengisar makanan dengan air bersih dan bau tadi yang kurang menyenangkan pastinya hilang.

Gunakan khazanah semulajadi sebagai pewangi semulajadi. Ikat beberapa helai daun pandan dan letakkan sahaja dalam peti sejuk anda semalaman. Bau kurang menyenangkan bukan sahaja akan hilang, peti anda juga akan berbau wangi.

Roti boleh digunakan sebagai penyerap bau yang kurang menyenangkan dalam peti sejuk. Letakkan sekeping dua roti di dalam peti sejuk dan biarkan roti itu hingga kering. Bau yang kurang menyenangkan pasti akan beransur hilang.

Bubuk atau kutu beras akan menjadikan beras anda lembik, kurang enak dan mudah basi. Halau kutu beras ini dengan hanya menggunakan cili kering. Potong dua cili kering dan letakkan ke dalam bekas simpanan beras anda. Sifat panas dan bau kuat dari cili kering akan menyebabkan bubuk atau kutu beras ini tidak bersarang pada beras anda.

Memastikan sayur anda lebih segar dan tahan lama hanya mudah sahaja. Pastikan anda menyimpan sayur anda di dalam bekas kedap udara sebaik sahaja pulang ke rumah. Kesegaran dan ketahanan sayur anda pastinya akan terpelihara lebih lama.

Lalat merupakan salah satu masalah utama bagi memastikan kebersihan makanan anda terjaga. Untuk menghalau lalat anda ini dengan cara yang lebih semulajadi, ambil daun kari dan letakkan di kawasan yang sering dihinggapi lalat. Anda akan lihat perubahan ketara kerana bau dari daun kari tidak disukai lalat.

Pastinya bagi anda yang baru belajar memasak, atau sudah lama, percikan minyak panas semestinya membuatkan anda berhati-hati semasa menggoreng. Untuk mengelakkan anda terkena percikan minyak panas ini, mudah sahaja.

Ambil sepotong limau nipis dan perahkan ke dalam minyak masak sebelum dipanaskan. Hasilnya, tiada lagi percikan minyak panas dan anda juga akan lihat perbezaan bau dan rasa masakan yang digoreng dengan aroma yang lebih enak.

Jangan lupa untuk mencuba petua dan tip yang kami kongsikan dengan anda! Jikalau anda mempunyai komen atau lebih banyak tips, jangan segan silu untuk berkongsi bersama IMPIANA. Selamat mencuba!

Ada cara agar buah avokado yang dibeli mampu tahan lama selepas dibeli. Dengan cara ini anda boleh menikmati buah avokado yang masih segar walaupun sudah beberapa hari disimpan.

Kebiasaannya kita membeli buah avokado dalam jumlah yang mampu dihabiskan sebelum buah ini menjadi rosak. Ini kerana buah avokado tidak boleh disimpan dalam tempoh yang lama.

Boleh ikut tip ini:

1. Simpan di kawasan terbuka sehingga buah avokado ranum. Tanda buah avokado sudah ranum dapat dilihat apabila warnya menjadi gelap dan lembut apabila disentuh.

2. Jika sudah ranum, simpan di dalam peti sejuk. Buah avokado yang belum dibelah mampu bertahan untuk tempoh tujuh hingga lapan hari.

3. Apabila ingin menggunakannya, belah separuh buah avokado di bahagian tengah.

4. Untuk bahagian separuh lagi buah avokado yang belum dimakan lagi, jangan buang bijinya. Masukkan baki buah avokado ke dalam bekas plastik kedap udara.

5. Simpan baki buah avokado dalam peti sejuk. Baki buah avokado tersebut mampu bertahan sehingga dua hari.

1. Avokado boleh membantu menyerap nutrien daripada makanan lain

Avokado bukan sahaja mempunyai khasiat yang tinggi, malah dapat membantu menyerap nutrien daripada makanan lain ke dalam tubuh. Satu kajian menunjukkan bahawa menambah avokado ke dalam salad atau makanan lain boleh meningkatkan penyerapan antioksidan ke dalam tubuh.

2. Avokado mengandungi antioksidan yang kuat yang boleh melindungi mata

Avokado mempunyai kandungan antioksida yang tinggi, penting untuk kesihatan mata iaitu lutein dan zeaxanthin. Kedua-dua nutrien ini dapat membantu mengurangkan risiko mendapat katarak yang biasa berlaku pada orang tua.

3. Avokado boleh membantu mencegah kanser

Satu kajian ke atas sel terpencil menunjukkan bahawa penggunaan buah avokado dapat membantu mengurangkan kesan sampingan kemoterapi pada limfosit manusia. Ekstrak buah avokado juga telah terbukti menghalang pertumbuhan sel kanser prostat.

4. Ekstrak avokado boleh membantu melegakan gejala arthritis

Beberapa kajian telah menunjukkan bahawa ekstrak daripada buah avokado dan minyak kacang soya mampu mengurangkan gejala osteoarthritis dengan ketara.

5. Avokado boleh membantu menurunkan berat badan

Makan buah avokado membuatkan anda kenyang lebih lama. Seseorang yang makan buah avokado mempunyai keinginan untuk makan 28 peratus lebih rendah dalam tempoh lima jam selepas itu. Keadaan ini boleh mengurangkan pengambilan kalori. Avokado juga mengandungi serat yang tinggi dan rendah karbohidrat supaya dapat membantu anda menurunkan berat badan.

6. Avokado boleh mengekalkan kesihatan jantung

Avokado terutamanya minyak avokado boleh membantu meningkatkan kesihatan jantung. Lemak tidak tepu mampu menghalang perkembangan arteriosclerosis.

Perabot yang paling penting dan utama di bilik tidur semestinya katil. Oleh kerana itu lah apabila anda memilih katil pastikan anda membuat keputusan yang tepat. Jangan hanya memandang atau menilai pada reka bentuk yang cantik semata. Anda harus juga pertimbangkan beberapa perkara lain agar anda tidak menyesal atau tersilap membuat pilihan. IMPIANA kongsikan panduan memilih katil di bilik tidur.

TIP PILIH KATIL

1. Buat ukuran bilik tidur anda terlebih dahulu. Ini penting bagi membolehkan anda mengetehui saiz sebenar bilik tidur anda supaya memudahkan anda mengenal pasti saiz katil pilihan

2. Pilih katil mengikut penataan gaya pilihan anda. Jika menggemari rekabentuk yang ringkas dan mudah, pilih mengikut cita rasa anda agar tidak menyesal di kemudian hari.

3. Pilih tilam yang betul. Tilam yang betul penting bagi menjamin waktu tidur yang baik dan selesa. Buat perbandingan antara jenama tilam di pasaran yang ada di pasaran. Yang penting, tilam tersebut dapat mempunyai struktur tampungan yang baik.

4. Membeli katil. Luangkan masa yang lebih lama untuk membuat keputusan dalam pembelian katil dan tilam. Seeloknya, jika pasanagn suami isteri, bawa pasangan anda sekali agar turut terlibat sama dalam pembelian.

5. Cari harga yang terbaik. Dengan pelbagai jenama tilam di pasaran, cari jenama dengan tawaran yang terbaik. Begitu juga dengan perabot katil anda. Cari rekabentuk yang benar-benar menambat hati anda pada harga yang berpatutan.

Ramai di antara para wanita menghadapi masalah mencuci pakaian atau kemasan lembut seperti cadar, langsir dan sarung kusyen, bau harum tidak melekat pada fabrik. Tambah-tambah lagi apabila cuaca hujan mula lah berbau hapak sebab lambat dikeringkan. Lagi satu situasi yang memeningkan kepala ibu-ibu adalah kesan kotoran yang tidak hilang sepenuhnya, masih ada tompok-tompok kuning yang melekat dan degil untuk ditanggalkan.

Ada kalanya serbuk pencuci sudah diletakkan dalam kuantiti yang banyak tetapi seolah-olah tidak meresap sepenuhnya. Impiana kongsikan 5 tip yang perlu anda buat agar pakaian/kemasan lembut kekal harum dan bersih walaupun selepas dikeringkan.

1. Sebaiknya asingkan pakaian mengikut fabrik dan warna. Jangan masukkan tuala atau apa sahaja pakaian tebal bersama dengan fabrik nipis. Ini agar cucian dibilas sekata dan pencuci dimasukkan mengikut kuantiti yang disyorkan.

2. Elakkan menyidai pakaian di ampaian terlalu rapat di antara satu sama lain. Ini bagi memberi ruang kepada fabrik ‘bernafas’ dan membebaskan lembapan.

3. Tidak ramai yang mempunyai mesin pengering di rumah kecuali anda menggunakan servis dobi. Apabila hari mendung atau hujan, sememangnya kita terpaksa menyidai pakaian di dalam rumah. Tidak perlu risau kerana pencuci TOP Micro Clean Tech™ dengan ciri anti bau hapak mampu membuatkan fabrik kekal harum walaupun mengering di dalam rumah.

4. Pilih produk pencuci pakaian di pasaran yang mampu mencapai kebersihan yang menyeluruh serta membuatkan pakaian harum semerbak.  Detergen TOP Micro Clean Tech™ dengan teknologi baru anti sebum antara diyakini mampu menanggalkan kotoran dan menarik keluar kesan kuning dan bau peluh yang terperangkap agar hilang sama sekali. Rangkaian Blooming dilengkapi teknologi pewangi freshcare menjadikan fabrik kekal harum dan segar selama 30 hari* selepas cucian.

5. Kotoran-kotoran ketara seperti kopi, sos tomato, coklat dan darah serta kotoran degil seperti sambal belacan dan kicap mudah dibersihkan dengan TOP Micro-Clean Tech™.

Ia turut dirumus dengan formulasi untuk menghalang kotoran tersebar dalam air cucian daripada melekat kembali ke permukaan fabrik. Dengan slogan ‘Belum Bersih sehingga Mikro Bersih’, jenama ini memberi dorongan kepada para pengguna untuk mencapai tahap cucian mikro bersih malah bau pakaian diyakini harum selepas cucian.

*Berdasarkan ujian makmal bebas di Jepun

Apa kata wanita ini selepas menggunakan TOP?

Puan Barliya Bt Babah, berusia 44 tahun telah menggunakan sabun jenama X sejak dari kecil lagi memandangkan ia jenama pilihan ibunya sejak dulu. Sejak mencuba TOP beliau mendapati kesan kotoran mudah dibersihkan serta tidak berbau hapak walaupun lambat dikeringkan. TOP kini dilengkapi dengan teknologi baru iaitu anti sebum yang berkuasa menanggalkan kesan peluh dan sebum di teras fabrik untuk kebersihan yang menyeluruh. Kekotoran pada kolar baju, pergelangan tangan dan juga kekuningan pada baju putih hilang sama sekali.

Saya berpuas hati dengan jenama TOP, kerana harganya berpatutan dan mudah serta berkesan menanggalkan kotoran degil tanpa memudarkan warna pakaian. Dengan jenama lain, biasanya saya perlu larutkan dahulu serbuk pencuci dengan air bagi mengelakkan kesan capuk-capuk putih pada pakaian. tetapi dengan sabun TOP saya tidak perlu berbuat demikian. Paling penting fabrik saya kini harum dan wangi walaupun selepas beberapa hari di lipat. Pakaian juga tidak keras dan mudah digosok.

Menggunakan TOP sama ada cuaca hujan atau cerah pakaian tetap berbau harum dan bersih hingga ke teras fabrik selepas cucian. Berpuas hati dengan jenama TOP, tidak ragu lagi saya akan memilih jenama TOP selepas ini, dan akan mengesyorkan kepada ahli keluarga terdekat.”


Petani Muda Ini Tunjuk Cara Tanam Macam-macam Jenis Sayur Tanpa Perlu Siram Hari-Hari

Sebelum ini, saya berjaya menanm pokok cili dengan menggunkan sistem yang sama namun kaedahnya sedikit berbeza-Petani Muda

Hal ini mungkin disebabkan oleh cili merupakan tanaman jenis berbatang keras dan mempunyai saiz pokok yang agak besar. Pun begitu, menurut Petani Muda, kaedah ini nampak macam mudah namun ramai yang membuat kesilapan hingga menyebabkan tanaman yang diusakan tak menjadi. Antara kesalahan yang kerap dilakukan adalah:

1. PEMILIHAN MEDIUM YANG SALAH

Untuk sistem tanaman ini, tanah merupakan medium yang tidak sesuai. Ia memerlukan medium yang berupaya memang kelembapan untuk tempuh yang lama seperti sabut kelapa

2. PENGGUNAAN BAJA

Kepekatan baja juga memainkan peranan yang penting. Untuk mendapatkan saiz dan hasil yang optimum, gunakan baja AB. “Macam saya 100% guna baja AB goncang”-Petani Muda

3. CAHAYA MATA HARI

WAJIB pastikan medium tidak kering. Oleh itu, pastikan bekas tanaman ini diletakkan di kawasan separa teduhan bagi mengelak kadar respirasi yang mendadak

Ramai dah tahu resepi baja roti expired ni. Tapi, ramai juga tak tahu bahawa baja roti expired ni mempunyai jangka hayat yang pendek iaitu 14 hari. Tak habis pakai kan rugi.

Antara kegunaan baja roti expired ni adalah:

1. Menghijaukan daun pokok. Amat sesuai untuk pokok yang kurang Nitrogen
2. Menghasilkan saiz tanaman atau daun yang lebih lebar
3. Sesuai untuk pokok yang kedekut bunga

Kunyit, antara tanaman herba yang mesti ada di kebun. Walaupun ia mudah untuk dibiakkan, namun ramai yang gagal mengekalkan pertumbuhan kunyit yang optimum. Antara isu yang kerap dialami adalah sebahagian daun menguning dan kering.

Nak cerita cara saya tanam kunyit. Sebab Ada jumpa beberapa post yang kunyitnya kering, layu dan mati.

Saya juga baru je belajar menanam guna Polly beg ni baru sangat dalam 4-5 bulan lebih kurang. Pengalaman saya, kunyit memerlukan kondisi lembap dan tidak terlalu panas. Jika terdedah di bawah terik matahari ditambah dengan tanah yang kering, ia akan menyebabkan daun mula kekuningan. Tambahan, jika pokok terdedah kepada terik matahari petang.

Di rumah, saya tanam di dalam polibeg dan disusun di tepi rumah yang terlindung dengan pokok rambutan. Hasilnya daun lebih lebar dan hijau. Untuk baja, saya smenggunakan baha urea atau nasi basi yang diletakkan sikit-sikit pada tanah lepas digemburkan

1 bahagian Sekam bakar
3 bahagian Sabut kelapa (cocopeat)

Alhamdulillah Dari 3-4 pokok kini sy mendapat 37 pokok

Kebaikkan guna cocopeat, medium tanamanya tidak cepat kering dan tak eprlu siraman yang kerap. Jika musim hujan, walau terdedah paa hujan yang banyak medium nya tidak bertakung air mahupun padat. Hal ini menggalakkan pertumbesaran akar secara sihat. Secara tidak langsung hasil daun pun lebar dan isi kunyit banyak

Pokok apabila telah sampai usia matang, mesti tiada lain yang kita tunggu selain hasilnya. Betul tak? tapi, tak semua pokok akan berbuah bila tiba masanya. Jadi bermulah pemberian baja untuk menggalak kan hasil buah. Tapi dah bagi baja pun masih gagal mengelurkan hasil. Ada tu, buah tak berapa menjadi. Orang tua cakap ” baru nak belajar berbuah” Jadi buahnya belum cukup matang dah gugur.

Menurut nenek moyang yang terdahulu, ada petua yang diamalakan untuk pokok yang tak berbuah ni. Dengar macam bidaah atau tahyul. Tapi itu lah yang diamalkan dan berhasil. Antara amalan orang dulu untuk pokok yang tak berbuah adalah:

1. Memukul dan mengelar batang pokok
Mengikut amalan nenek moyang, tuan pokok akan memukul pokok yang tidak berbuah terutamanya pada malam gerhana bulan. Ada yang memukul pangkal dan batang pokok menggunakan kayu, belakang parang, selipar atau pisau.

Sambil itu, mulut tidak henti-henti memarahi pokok itu seperti sedang memarahi seorang anak kecil. Menurut cerita orang dulu-dulu, pokok akan berbuah tidak lama selepas dimarahi dan dipukul kerana enggan disakiti lagi

2. Mengacah seperti hendak menebang pokok
Kadangkala ada pemilik yang akan berdiri berhampiran tumbuhan yang tidak berbuah dengan memegang parang sambil mengacah-acah untuk menebangnya.

3. Cantas dan ugut pokok
Sebab terlalu geram pokok tidak berbuah. Salah sorang orang kampung telah mencatas sebahagian besar hujung pokok nya. Selesai mencantas ia mengugut untuk menebang pokok tersebut jika ia masih gagal berbuah lagi. Sebeluan kemudian, pokoknya mula berbunga dan berbuah.

Namun, segala tindakan yang berhasil hanyalah satu kebetulan. Segalanya ketentuan tuhan.


Wujudkan Ruang Membaca Mini Di Rumah Mampu Semai Budaya Membaca Anak

Anak-anak sememangnya perlu di galakkan membaca. Namun adakala pening juga kita hendak menyusun segala koleksi buku yang ada. Jadi apa kata kita curi ruang untuk membentuk mini perpustakaan yang menarik bagi anak-anak ini membaca dan menjadikan ia sebagai sebahagian daripada budaya hidup mereka. Ruang yang kecil boleh dijadikan sudut bacaan yang menarik dan rapi. Bahkan anda tidak perlu membeli banyak kabinet membaca hanya sekadar untuk menggalakkan anak anda mengamalkan sikap membaca. Simple-simple je di IMPIANA

RUANG KECIL DAN COMEL BUAT KANAK-KANAK PRA SEKOLAH

SUDUT MEMBACA BERSAMA YANG MENARIK

CURI SUDUT KECIL DI BELAKANG KATIL, IDEA YANG MENARIK

SUDUT KAMAR PUN NAMPAK MENARIK ..

RINGKAS DAN MENARIK LENGKAP DENGAN BANTAL DAN TILAM

Setiap individu pasti mempunyai impian dan cita-cita untuk memiliki kediaman yang selesa dan lengkap. Tatarias yang sempurna pula akan menjadi bonus buat pemilik yang pastinya akan mengujakan ahli keluarga dan para tetamu yang datang. Jangan jadikan ruangan yang terhad sebagai penghalang untuk mendeko dan menghias kediaman. Dimana ada kemahuan, disitu ada jalan. Dengan perancangan rapi dah sedikit kreativiti, anda pasti dapat menyempurnakan proses menghias dengan baik.

Memilih ruang tamu sebagai ruang yang paling digemari, Encik Izaan berpesan supaya pemilik rumah kecil yang lain tidak terlalu keterlaluan dalam menghias kediaman. Cukup dengan keperluan asas yang simple dan sedap mata memandang.  Perhiasan dan susun atur yang sederhana bukan sahaja dapat menenangkan fikiran malah dapat memudahkan pemilik untuk membersihkan setiap sudut apabila berhabuk.

Perabot yang paling penting dan utama di bilik tidur semestinya katil. Oleh kerana itu lah apabila anda memilih katil pastikan anda membuat keputusan yang tepat. Jangan hanya memandang atau menilai pada reka bentuk yang cantik semata. Anda harus juga pertimbangkan beberapa perkara lain agar anda tidak menyesal atau tersilap membuat pilihan. IMPIANA kongsikan panduan memilih katil di bilik tidur.

TIP PILIH KATIL

1. Buat ukuran bilik tidur anda terlebih dahulu. Ini penting bagi membolehkan anda mengetehui saiz sebenar bilik tidur anda supaya memudahkan anda mengenal pasti saiz katil pilihan

2. Pilih katil mengikut penataan gaya pilihan anda. Jika menggemari rekabentuk yang ringkas dan mudah, pilih mengikut cita rasa anda agar tidak menyesal di kemudian hari.

3. Pilih tilam yang betul. Tilam yang betul penting bagi menjamin waktu tidur yang baik dan selesa. Buat perbandingan antara jenama tilam di pasaran yang ada di pasaran. Yang penting, tilam tersebut dapat mempunyai struktur tampungan yang baik.

4. Membeli katil. Luangkan masa yang lebih lama untuk membuat keputusan dalam pembelian katil dan tilam. Seeloknya, jika pasanagn suami isteri, bawa pasangan anda sekali agar turut terlibat sama dalam pembelian.

5. Cari harga yang terbaik. Dengan pelbagai jenama tilam di pasaran, cari jenama dengan tawaran yang terbaik. Begitu juga dengan perabot katil anda. Cari rekabentuk yang benar-benar menambat hati anda pada harga yang berpatutan.

Kabinet warna biru? Cantik ke? Selalunya bila bercakap soal kabinet dapur warna kayu , putih, krim , hitam atau hijau menjadi pilihan. Bagaimana pula dengan biru? Tidakkan ia nampak janggal dan lucu? Tanggapan anda itu salah sebenarnya kerana pereka kini mereka bentuk dapur dengan pelbagai gaya dan mempunyai personaliti tersendiri. Dari reka bentuk tradisi ke moden, anda kini boleh menikmati sbuah dapur dengan warna biru yang cantik.

Selalunya kediaman moden yang ringkas lebih menarik dengan rona ini. Tetapi kini dengan kemasan matte , biru dilihat lebih cantik dan unik. Anda yang gemar aksesori putih sememangnya cukup cantik menikmati gaya seumpama ini. Malah biru juga sesuai bagi kediaman kecil .

Kini terdapat banyak aksesori dapur seperti pembancuh kek, peti sejuk dan spatula di sediakan dalam rona menarik seumpama ini. Inilah masa anda mencuba sesuatu yang baru dan menyegarkan. Simple-simple je di IMPIANA…


8 Jenis Tanaman Teruji Dan Berhasil Mengeluarkan Buah Walaupun Hanya Tanam Dalam Pasu

1. JAMBU

Memang mudah dilihat pokok jambu terutamanya jenis jambu batu dan jambu air ditanam dnegan kaedah tabulampot. Ia antara jenis tanaman yang paling seusai dan mudah untuk di biakkan dengan menggunkan kaedah ini. Namun menjadi masalah, kepada jambu adalah masalah serangan lalat buah atau kumbang pada buahnya di awal usia putik. jadi, bila namapak bunga telah gugur, cepat-cepat sarangkan dengan jarisng halus atau surat khabar bagi mengelak masalah ini berlaku. kalau tak nanti, buah luar cantik, dalam berpenghuni

2. BELIMBING

Belimbing seperti pohon jambu. namun, struktur batang pohonya sedikit kecil dan lebih mudah untuk dikawal. Tambahan, dahann nya mudha di lentur mnejadikan tanaman ini antara jenis pohon buah yang di tanam dalam pasu bagi tujuan pembentukkan bonsai

3. NANGKA

Nangka antara jenis tanaman berbuah yang agak mencabar untuk ditanam dengan menggunakan kaedah tambulampot. Ia mungkin disebabkan saiz aslinya yang besar . namun, tanaman jenis ini jarang di jadikan sebagai tabulampot kerana hasilnya yang amat lambat dan menghasilkan buah yang sidikit.

4. DURIAN

Ini antara jenis tanaman yang tengah hot dijadikan sebagai tabulampot. Ia bukan sekadar disebabkan oleh kekangan ruang tapi sebaliknya nilai buahnya yang dipandang dunia. Namun, hasil buah yang ditanam dengan kaedah tabulampot tidak lah selumayan yang ditanam di atas tanah. Ia diesbabkan oleh kekuranggannya dahan untuk putik di hasilkan. Durian hanya akan berbuah pada dahan secondary dan yang etul-betul sihat. Namun untuk teknik tabulampot, saiz pokok perlu di kawal

5. LIMAU

Pokok limau sama ada lemon, kasturi dan sebagainya memang sering di lihat di tanam di dalam pasu. ia disebabkan saiznya yang mudah dikawal dan hasilnya tetap lumayan walaupun dihasilkan dari tanaman tabulampot.

6. MANGGA

Pohon mangga yang di buat tabulanpot kebiasaan di ambil dari benih tut. Ia bertujuan untuk mendapatkan hasil lebih cepat dan berkualiti. seperti tanaman durian, pohon mangga tetap menghasilkan yang tidak begitu banyak seperti yang dilihat jika di tanam di atas tanah disebabkan kekurangan dahan

7. ANGGUR

Tanamn buah jenis menjalar ini amat sesuai di tanam di dalam pasu. Lebih besar bekas tanam yang disediakan, lebih banyak buah yang dihasilkan. Namun yang menjadi keperluan, penjagaan dahan nya, perlu di cantas setiap kali habis musim untuk memberi peluang kepada dahan baru yang lebih sihat tumbuh dan menghasilkan buah yang banyak

8. POKOK PISANG

Berkebuan lebih sekadar dari hobi. Ia sedikit sebanyak dapat membantu mengurangkan perbelanjaan dapur anda. Selain itu juga, hasil yang di tuai dapat dimanfaatkan tanpa was-was berbanding sayuran yang dibeli dari pasar. Biasa lah, sayur yang datang dari kebun-kebun yang dibina bagi tujuan industri ini dipenuhi pelbahagai bahan kimia yang digunakan bagi tujuan membaja dan meracun. Adakalanya, anda yang berkebun secara hobi pun tidak lari dari menggunkan bahan-bahan kimia tersebut bagi mendapatkan hasil tuaian dengan cepat.

Hakikat sebenarnya, kita punya pilihan. Baja-baja organik yang dihasilkan sendiri pun tidak kurang hebatnya. Malah lebih baik hasilnya untuk kebun. Seperti yang dikongsi oleh puan Intan Suhana. Hanya bermodalkan roti dan air, baja yang dihasilkan berjaya mengeluarkan hasil yang banyak dan berkualiti.

Gara-gara kebun keliling rumah menunjukkan perkembangan yang sihat dan positif, mak happy sangat. Maka mak rasa nak kongsi satu petua ringkas menyuburkan tanaman yang dah ramai orang cuba dan berjaya.

Kak intan panggil resepi ini baja roti. Kalau ikutkan nama sebenarnya MOL (Mikroorganisma Lokal). Kos nya murah amat. Hanya perlukan air dan roti yang sungguh enak dimakan begitu saja haha.

Cara nak buat pun mudah aje. Tak perlu guna tenaga beria. Dah jadi nanti, cuma siram dan lihat keajaibannya. Semua pokok tanaman kita akan berkembang biak, pucuk baru makin meriah, daun bukan main hijau, kemudian kalau yang tak pernah berbuah tu nampak dah mula keluarkan buah.

BAHAN-BAHAN:
1. Sekeping roti yang masih baik
2. Air sebanyak 1.5 liter

TIP:
* Air hujan atau air basuhan beras je tau.
* Kalau nak guna air paip, sila dedahkan dahulu air kepada cahaya matahari seharian supaya dapat hilangkan/ kurangkan kandungan klorin.
* Ramai yang tanya pasal air ni. Disebabkan sekarang kebanyakan kita dah ramai yang pakai penapis air di rumah, takde masalah pun nak guna air paip andai kita sedia maklum bahawa penapis air kita tu boleh menyingkirkan kandungan klorin.
* So silalah gunakan air coway, air cuckoo dan yang sewaktu dengannya

Cara-caranya:
1. Koyak-koyakkan roti dan masukkan dalam botol, kemudian masukkan air. Pastikan air yang digunakan bukan lah air yang berklorin ye. Sebaiknya guna air hujan atau air basuhan beras.

2. Penuhkan botol dengan air

3. Kemudian peram, letak ditempat gelap. Kak intan letak kat dalam kabinet dapur bawah sinki.

Minimum peram 4 hari pun dah ok. Tapi paling efektif minimum peram selama 7 hari. Pastikan selepas setiap 3 hari pastikan penutup botol dibuka bagi mengeluarkan gas yang terhasil akibat proses peraman atau penapaian ni.

4. Selesai di perap, tapis kan baja dan siram sekeliling pokok menggunakan bekas penyiram

Pokok bunga lily ni memang tak rajin berbunga. Lepas kena siram dengan baja roti ni berlumba-lumba batang bunga dia keluar

Paling best pokok belimbing buluh ni. Berbuah buat pertama kalinya selepas berapa kurun di tanam.

Sabut kelapa pula merupakan lapisan atau kulit kelapa yang berwarna coklat untuk yang telah kering dan putih jika buahnya masih muda. Sabut kelapa dikatakan sesuai digunakan di taman sebagai sungkupan (mulching) kerana keupayaan dan kekuatannya menyerap dan mengekalkan kelembapan yang tinggi. Selain sebagai sungkupan, sabut kelapa juga boleh dijadikan sebagai salah satu bahan dalam penyediaan medium tanaman.

Ciri-ciri sabut kelapa

Penggunaan sabut kelapa merupakan salah satu langkah ke arah kitar semula dan environmental friendly. Ia mudah diperolehi dan disimpan sehingga apabila penggunaannya diperlukan. Namun terdapat pelbagai produk yang menjual sabut kelapa secara komersial sama ada untuk penggunaan komersial atau domestik. Sebelum menggunakan sabut kelapa yang dibuat sendiri, basuh atau rendam untuk beberapa ketika untuk membuang garam yang terdapat pada sabut tersebut. Selain itu sabut kelapa mengandungi potassium dan phosphorus yang boleh diserap oleh tumbuhan juga.

Sabut Kelapa Untuk Hidroponik

Coconut mats atau sabut kelapa yang paling kasar boleh digunakan sebagai medium tanaman hidroponik. Teksturnya yang lembut memudahkan pergerakan akar di samping ia merupakan bahan biodegradable. Sabut kelapa mempunyai kandungan potassium dan phosphorus yang diperlukan untuk membantu pertumbuhan pokok. Sabut kelapa mudah untuk dikendalikan sebagai medium tanaman hidroponik dan tidak mempunyai bau. Selepas tiga hingga empat tahun penggunaannya, sabut kelapa tersebut boleh dijadikan baja kompos di taman.

Sabut kelapa juga menyimpan lapan kali ganda kandungan air dari pada beratnya. Ia membantu tumbuhan di dalam hidroponik mendapatkan keperluan air yang secukupnya. Selain itu juga, ruang yang wujud di antara fiber sabut kelapa di dalam sistem hidroponik membekalkan 40% kandungan udara. Sabut kelapa mempunyai pH antara 6 hingga 6.7 dan ia sesuai untuk tanaman hidroponik. Tambahan pula, sabut kelapa tidak mudah dijangkiti fungus dan bakteria yang boleh memberi ancaman kepada tumbuhan.

Tak semua tanaman sesuai di tanam bersama atau berdekatan. Namun, sebahagian besar tanaman yang ditanam secara berhampiran mempunyai banyak faedah. Kebiasaanya konsep tanaman bercampur ini banyak di gunakan oleh pekebun-pekebun besar untuk emamstikan keseimbangan kitaran tanaman. Konsep tanaman ini dipangil companion plant atau tanaman peneman.

Untuk pastikan tanaman companion sahabat laman menjadi, pastikan setiap suai padan jenis tanaman yang di pilih mengikut jadula yang telah disediakan di bawah.

sumber: https://www.windowbox.com/


Posisi Fleksibelnya Membuat Kita Tertipu…

Ada apa dengan dia? Adakah dia bersalah hanya dilihat cantik juga menarik? Atau mereka yang tergoda dengannya yang menukar tajuk cerita apabila tak dapat memilikinya? Benar, dia boleh dipelbagaikan, boleh berada dipelbagai posisi mengikut selera anda. Cakap sahaja di mana dan bila , ottoman boleh bertindak sebagai penyeri ruang kediaman anda dalam sekelip mata. Sebab itulah ramai yang tertipu akan kelebihan ottoman ini.

Di datangkan dalam pelbagai bentuk dan saiz, ottoman sememangnya berguna untuk dijadikan tempat duduk dan meja kopi jika perlu. Ada di datangkan dalam bentuk berkaki seumpama sebuah bangku . Sama ada empat segi tepat atau empat segi sama. Ada juga yang tidak memperlihatkan kaki mereka. Ia seumpama sebuah bongkah cantik dan dibina dengan cukup kukuh .

Diperkemaskan dengan teknik chesterfield atau plos begitu aja. Jika anda mempunyai tetamu yang agak ramai, ia boleh djadikan tempat duduk. Jika tidak menjadi meja kopi sahaja. Tetapi bukan dijadikan bangku panjang untuk bersenam ye! Paling menarik, ada juga di kalangan pereka ottoman menjadikan ia sebahagian daripada ruang penstoran. Malah adakala kemasan lembut yang dipilih juga nampak sedondon dengan langsir dan kusyen.

Jika anda mempunyai ruang terhad , ottoman bulat dilihat cukup sempurna. Manakala ruang memanjang, ottoman empat segi tepat lebih menarik. Tidak salah jika ottoman diberi suntikan warna yang agak berbeza dari set sofa. Ia tidak perlu sedondon. Segalanya terserah kepada kebijaksanaan anda untuk memberi ruang solekan ala warna harmoni atau satu warna lain di tengah ruang. Simple-simple aja di IMPIANA.

Kediaman bertingkat sememangnya bertuah mempunyai balkoni . Apatah  lagi yang berhadapannya itu pemandangan indah baik kota metropolitan, gunung ganang, lebuh raya atau apa sahaja. Ruangnya juga pelbagai. Ada yang sederhana besar ada juga yang cukup seadanya dan ada juga yang bertuah mempunyai balkoni besar yang cukup selesa.

Sayangnya fungsi balkoni kini sudah kian mati. Dari tempat mengambil angin, menyendiri atau bercucuk tanam mahu pun kenyit-kenyit mata dengan anak dara blok hadapan, balkoni lebih dilihat menjadi stor tempat kita meletakkan segala benda buruk untuk tontonan umum. Mungkin bukan semua pemilik balkoni begitu tetapi ada yang kurang pintar memanfaatkan ruang ini.

Menjemur kain? Itu tidak hairan kerana desakan ruang yang ada namun boleh kita serikan ruang itu dengan pelbagai usaha. Daripada gantungan pokok-pokok berbunga, orkid misalnya ke pokok daun hiasan yang hisar segar. Tidak perlu rimbunan yang keterlaluan.Ada juga yang menyatakan balkoni sekadar sisa ruang yang tidak perlu diberi tumpuan kerana jarang sekali ke sana. Sudahnya ruang tambahan ini dilupakan.

Jika mempunyai anak kecil atau kucing, ditambah jaring sebagai langkah keselamatan. Pokok -pokok renek disusun sepanjang balkoni. Lantainya juga dialas sama ada ambal atau kemasan kayu mudah pasang untuk taman. Serikan dengan kerincing angin, bantal-bantal kecil untuk anda sendiri bersantai, mengambil angin petang atau membaca. Kita adakalanya tertekan menetap di ruang kecil namun jangan kita rosakkan pula ruang santai yang disediakan khas untuk kita.

Menurutnya, niat untuk mengubahsuai kediaman ini muncul selepas melihat posting rakan-rakan lain di group hiasan rumah dan mencedok beberapa idea yang bagus untuk saya terapkan dalam rumah ini, ujar Ibu kepada dua orang anak yang masing-masing berumur 2 tahun dan 1 tahun.

“Segala kos untuk proses dekorasi ini menelan belanja sebanyak RM3k termasuk kos pemasangan lantai vinyl selain daripada membeli segala perabot di kedai hiasan rumah yang biasa mengikut bajet dan kemampuan”.

Kediaman ini sebelum ditatarias dengan cantik hanyalah sebuah rumah kosong yang berkapasiti 3 bilik tidur dan 2 bilik air malahan dia turut berasa bangga walaupun mendiami rumah kos rendah, itu tidak menghalangnya untuk memiliki dekorasi rumah yang seakan rumah mewah yang lain dan segalanya dihasilkan mengikut bajet dan kemampuannya.

Penulis pada awalnya seakan tidak percaya bahawa dekor awesome ini disiapkan dalam masa sebulan termasuk kerja mengecat, susun atur perabot dan pemasangan lantai vinyl.

Selain itu, penggunaan warna kelabu muda berjaya membuatkan kediaman ini nampak luas walaupun hakikatnya ia adalah ruang tamu yang bersaiz terhad.

Langsir adalah pelengkap hiasan rumah. Memanglah bukan perkara no.1 dalam carta membeli barangan hiasan dalaman rumah. Tapi, langsir tetap penting kasi ruang nampak elok. Salah beli, ruang jadi buruk. Siapa yang rugi? Mereka dan keluarga mereka….

Jom kita elak jangan kasi rugi bila beli langsir.

1. UKUR LABUH KE SENTENG.
Bila beli langsir, ukur betul-betul. Rekaan terbaik adalah labuhnya cukup-cukup di atas permukaan lantai. Jangan sampai menyapu lantai atau senteng . Elakkan juga memilih langsir cukup-cukup sampai frame tingkap macam mini skirt. Silap gaya orang cakap kita pakai langsir pinjam pulak.

2. PEMILIHAN WARNA TERANG – GELAP
Kalau rumah kecil, pilih warna yang senada dengan dinding. Tak pernah nak dramatik sangat sebab nanti ruang nampak sempit, pandangan mata pun nampak ‘semak’. Jika pakai warna warm newtral macam coklat,krim, light brown, jangan pilih warna cool newtral macam biru muda, kelabu samar atau turquoise muda. Itu sudah bercanggah. Hadirnya langsir untuk memberi ruang nampak harmoni dengan perabot.

3. RASA KETEBALAN TEKSTIL
Kita kena pastikan ruang kediaman kita cukup cahaya matahari atau tidak. Jika dah kena block dengan unit lain atau rumah lain,confirm rumah kita akan suram walaupun tengahari. Jadi langsir yang lebih nipis lebih sesuai. Paling tidak langsir renda. Ia, mampu benarkan cahaya matahari masuk. Cantik pun cantik. Ada yang murah lak tu…. Kalau pilih fabrik tebal, memang glamor. Tapi gelaplah rumah anda di siang hari. Nanti jiran ingat anti sosial pula. Langsir Black Out boleh digunakan tetapi untuk malam  atau ketika kita tiada di rumah.

4. KENALI PENGGANTUNG LANGSIR
Jangan main hentam je beli. Bukan semua langsir sesuai untuk semua konsep. Jangan beli penggantung ala country tapi pakai untuk moden atau klasik. Jadi pastikan anda memilih penggantung yang betul malah detailing lipatan yang sesuai. Jika ragu-ragu, tanya pada pakar langsir. Bukan semua jahitan atas langsir sesuai untuk semua penggantung. Besi, kayu, hitam, emas, perak, polos, berkerawang, semua itu akan memberi impak kepada ruang anda. Jangan nampak aneh pula nanti bila langsir digantung ya! Duit habis, langsir buruk….aduh sakit hatikan…

5. SUAI PADAN CORAK
Wow! kita paling keliru bab yang ini. Ingat adakah kita ingin langsir menyerlah dari yang lain atau sebagai satu elemen menyokong konsep asal atau perabot yang ada? Pilih 1! Ini selalunya langsir, sofa, permaidani, kertas dinding semuanya mempunyai corak yang bold dan bertelagah di  dalam satu ruang. Hasilnya…..yang mana satu nak kita lihat? Boleh juling dan stress dibuatnya! Jadi jika sofa atau kertas dindingnya sudah ada corak ‘over’, langsirnya biar polos aja atau corak yang lebih samar-samar. Begitu juga sebaliknya. Jadi ada keseimbangan.

6. PASTIKAN REKAAN BERPADANAN
Ukur tubuh pada badan sendiri, ukur langsir pada jendela sendiri! Sesuai atau tidak rekaan sarat umpama istana itu untuk hanya menghiasi jendela kediaman apartmen atau pangsapuri? Rekaan dramatik selalunya cantik untuk jendela besar dan tinggi sekitar 8 – 10 kaki. Andai rumahnya besar, perabot klasik nya dempak, ruangnya luas , silakan!  Tetapi jika rumahnya kecil, ia nampak bantut dan berat. Pilih yang simple dan amali malah lebih murah. Masih ada jalan lain untuk nampak rumah kita cantik!

7. ILUSI LEBAR DAN PENDEK
Ini bukan ukuran badan. Tetapi ada rumah jendelanya sepasang di tengah dinding sekitar  lebar 8′. Selalunya terdapat di kamar kedua unit apartmen atau kondo. Jangan biarkan ruang nampak biasa, kasi grand. Penuhkan dinding kecil itu dengan langsir polos dan bahagian jendela dihias lapisan sheer curtain atau bidai jika mahukan kelainan. Jadi teknik simple macam nilah yang boleh kasi ruang biasa nampak grand tanpa bercorak sarat. Murah tapi molek…..

8. SEDIAKAN PILIHAN KEDUA
Jangan rambang mata tengok kat kedai itu cantik beli. Ini cantik beli. Langsir tussel dulu pernah jadi trend  beli sudahnya habis kucing main terlilit sana -sini. Mana yang suka nampak klasik mampan tu, boleh memilih pilihan kedua bagi menyelamatkan keadaan. Bidai roman boleh menjadi pengganti langsir klasik berswag, jurai bagai. Pilih corak klasik warna samar, atau yang bersulam mewah atau fabrik berkualiti dan automatik jendela nampak mahal sebab rekaannya bidai roman memang molek….

9. JANGAN GIGIH MENIRU
Lokasi dan gaya hidup keluarga kita berbeza. Jangan lekas terbeli jiwa hanya melihat rumah orang lain rekaan langsirnya begitu ‘wow’. Apatah lagi di dalam drama , iklan segala bagai. Tanya sama diri kita, rajinkah kita menggantung yang begitu berat dan berlapis-lapis? Adakah kita punya pembantu atau masa untuk membersihkan langsir berkain tebal itu? Adakah kita pun bajet untuk membeli atau menempah langsir mewah setiap 3 – 6 bulan? Jika semuanya…. ya, teruskan usaha anda. Namun jika tidak, ayuh kita cari alternatif yang lebih best untuk diri kita.

10. TERSEKAT PADA SATU ILHAM
Adakala kita ni degil atau kurang yakin. Apakah fabrik seumpama ini sesuai untuk kita? Cantik atau buruk rumah kita nanti? Pada kita corak itu jelah yang sesuai, atau fabrik itu jelah yang layak untuk kita. Jika anda mempunyai cita rasa moden klasik namun rumahnya tidaklah semegah kediaman agam, kita boleh mencuba memasang pelmet kecil dan disudahkan dengan fabrik polos rona pastel. Jangan kerana ia berkonsep mewah atau dramatik, kita perlu memilih warna seterang-terang lahar gunung berapi. Itu tidak benar . Less is more!

Bila dah beli langsir, kerja-kerja mencuci pun dah jadi satu hal. Silap cuci, langsir anda kelihatan lama dan buruk. Nak elak maslah ni, anda perlu lakukan 10 perkara ni.


Kisah Perpaduan dan Spektrum Warna

Jumlah penduduk dunia kini mencecah lebih 7.7 bilion.Terdapat aneka ragam dan kebiasaan dan agak sukar menemui suatu faktor persamaan yang dapat menyatukan semua. Contohnya, di New York yang bergelar ‘bandar raya yang tidak pernah tidur’, tiada siapa akan tersinggung jika anda memanggil seseorang yang baharu ditemui buat pertama kali, dengan nama pertamanya. Namun di ‘negeri matahari terbit’, menjadi kurang manis jika anda memanggil seseorang secara demikian. Mungkin satu faktor yang serasi dengan semua tempat di dunia ini ialah makna yang diberikan kepada warna. Lampu isyarat contohnya, merah untuk berhenti; kuning jingga perlahankan kenderaan; dan hijau memberi isyarat untuk bergerak maju (sila sentiasa pandu dengan cermat, berlumba itu hanya sesuai di trek perlumbaan).

Bila kita renung lebih mendalam, kita akan menyedari betapa dunia ini lebih kaya, lebih dinamik dan lebih bertenaga dengan adunan warna. Mana lebih bagus –meluangkan masa berjam-jam di pejabat dengan berlatar dinding kelabu dan putih, lengkap dengan meja warna coklat dan kerusi hitam yang membosankan; atau mengisi ruang pejabat yang dihiasi dengan cahaya biru ambien, dinding pastel dengan alatan kelengkapan pejabat yang beraneka warna? Salah satu nama terhebat cat dan warna pada hari ini ialah Dulux, iaitu jenama terkemuka dunia dari AkzoNobel. Berbekal pengalaman berdekad lamanya dalam bidang cat, Dulux memainkan peranan besar dalam menambah warna kepada alam kehidupan.

Renung sebentar, warna boleh menyatukan? Bagaimana? Cuba lihat bendera sesebuah negara – seluruh negara bersatu di bawah warna. Selain itu, warna jersi pasukan bolasepak. Atau masih ingatkah kita ketika di sekolah rendah, kita dibahagikan mengikut warna, Rumah Kuning, Hijau, Merah dan Biru. Tanpa segan silu kita berlumba lari, berlompat ke garis penamat semata-mata untuk rumah sukan masing-masing dalam kejohanan sukan tahunan. Bercakap mengenai rumah, kediaman kita adalah tempat kita meluang masa berehat, merawat dan memulih diri dan melepas lelah saban hari, dan paling penting, ia tempat kita bersatu dan bersama dengan keluarga. Sebab itulah rumah tempat paling sesuai untuk diadun dengan warna.

Kunjungilah laman web Dulux di www.dulux.com.my/en/colour- inspiration dan temui berbagai inspiransi yang boleh digunakan sebagai ilham untuk projek mewarna alam anda. Dari menambah jalur mudah ke bentuk geometri dan juga gabungan warna untuk mencari idea yang menakjubkan yang boleh digunakan untuk merapikan ruang tamu, ruang makan, dan bilik tidur. Proses cat semula bakal menjadi projek sekeluarga yang bermakna – mungkin memakan masa beberapa jam, beberapa hari, lebih mantap tanpa gangguan TV dan peranti. Pada skala lebih besar, cuba perhatikan bangunan warisan dan monumen yang telah sekian lamamenjadi lambang perpaduan. Bangunan Stadthuys di Melaka, contohnya, merupakan bangunan ikonik buat warga Malaysia, menjadi medan tumpuan bagi rakaman Instagram buat pelancong tempatan dan luar negara. Bangunan Stadthuys yang dicat warna merah, mula dibina pada abad ke-17 dan kini tersenarai sebagai Tapak Warisan Dunia UNESCO. Urusan memulihara bangunan itu menjadi sesuatu yang sangat penting. Dulux turut membantu memikul tanggung jawab ini, dengan membekal produk cat luaran yang terdiri daripada pelbagai warna dengan jumlah yang signifikan, disamping khidmat nasihat pakar bagi mengekal struktur penting bangunan tersebut. Dan tentunya, mengguna rangkaian produk Dulux Weathershield suatu kelebihan – melindung daripada elemen cuaca ekstrim, supaya dinding tegar bersih lagi tahan lama – dan inilah sumbangan AkzoNobel bagi mengekal elemen perpaduan.

Baru-baru ini pun, AkzoNobel dan Yayasan Persahabatan Malaysia (PERMAI) juga telah berganding bahu untuk menghias dinding sepanjang Jalan Raja Chulan dengan mural yang melambang dan meraikan kasih sayang, hormat dan perpaduan. Hiasan mural berwarna warni ini merangsang minda para pejalan kaki yang tentunya menceriakan hari atau kehidupan orang yang memandangnya.

Kesimpulannya, ada perkara lebih penting dari setakat butiran warna dan sentuhan berus, warna mempunyai kuasa untuk merentasi budaya dan menyatukan kita di bawah satu sepanduk. Kita hanya perlu tinjau sekeliling, dan meraikan seri warna yang telah sekian lama mencorak kehidupan kita bersama.

Seperti sedia maklum, idea dan konsep bagi rancangan Impiana Makeover Ruang Selebriti ini adalah untuk mengetengahkan hasil dekorasi makeover di kediaman para selebriti tanah air yang telah dilakukan oleh bersama barisan pakar pereka hiasan dalaman tempatan.

Jika siaran episod Impiana Makeover Ruang Selebriti sebelum ini, kita telah menyaksikan pelakon dan penyanyi terkenal Alif Satar menghadiahkan hasil dekorasi makeover istimewa khas buat pengurusnya.

Bagi episod ketujuh rancangan Impiana Makeover Ruang Selebriti yang dihiasi dengan Ella Furniture kali ini pula telah menyaksikan pelakon terkenal, Vanidah Imran sebagai selebriti pilihan untuk episod kali ini.

Bintang filem The Red Kebaya ini juga telah sama membuat satu langkah kelainan dengan memutuskan untuk menghadiahkan hasil dekorasi makeover istimewa tersebut kepada pengurusnya yang lebih mesra disapa Kak Su.

Jelas Vanidah, hadiah pemberian istimewa ini adalah sebagai tanda penghargaan buat Kak Sue setelah berkhidmat sebagai pengurusnya selama 14 tahun.

Dalam episod kali ini, ruang tamu dan makan di kediaman pengurusnya telah dipilih sebagai ruang pilihan bagi melakukan transisi perubahan hasil dekorasi yang sedia ada.

Ketika sesi temu bual perbincangan oleh hos rancangan Impiana Makeover Ruang Selebriti, Catriona Ross di samping pakar pereka hiasan dalaman, Ben Firdaus bersama pengasas Ella Furniture, Puan Ella Alway telah mencadangkan pemilihan perabot sofa yang berwarna terang untuk tampak kelainan pada ruang dalaman kediaman tersebut.

Anda terlepas untuk melihat bagaimana hasil dekorasi makeover yang telah dilakukan di kediaman selebriti pilihan Vanidah Imran? Jangan bimbang, anda boleh menonton kembali kesemua episod rancangan Impiana Makeover Ruang Selebriti di On Demand.

Siapakah pula selebriti pilihan untuk episod akan datang? Jadi jangan lupa untuk saksikan rancangan Impiana Makeover Ruang Selebriti pada setiap hari Jumaat, jam 10 malam di saluran Astro Ria.

Backsplash atau kemasan dinding pada bahagian belakang sinki adalah satu perkara yang selalu kita pandang remeh ketika dalam proses renovasi rumah khususnya di dapur. Fungsi utama backsplash adalah bagi menghalang dan mengelak dinding dari terkena air seterusnya mengotorkan bahagian tersebut. Ia tidak perlu terlalu dominan dan menyakitkan mata, namun jika ia terlalu hambar, anda pasti akan tertanya-tanya mengapa ruang dapur anda kelihatan kusam..

Jika anda bercadang untuk menambah baik atau mengubahsuai dapur anda, di sini IMPIANA kongsikan beberapa jenis bahan yang sesuai untuk dijadikan backsplash dengan menilai faktor-faktor berikut ;

1.KOS
Adakah bahan itu mampu milik dari segi kos pemasangan dan kos penyelenggaraan

2.GAYA
Sama ada ia adalah satu gaya yang sudah lapuk dan ketinggalan zaman atau tidak bersesuaian dengan konsep

3.KETAHANAN
Memastikan bahan yang dipilih berbaloi dengan nilai yang dibayar dari segi ketahanan untuk jangka masa yang panjang

Jangan pula kita lupa bahawa backsplash bukan hanya sekadar elemen dekoratif di dapur tetapi juga merupakan sesuatu yang mempunyai fungsi pelindung. Jadi kita juga perlu menilai backsplash dari aspek functionality. Sama ada material yang dipilih dapat mejalankan tugas menghalang air dari terpercik ke dinding dengan baik ataupun tidak. Keperluan setiap orang juga adalah berbeza-beza jadi ikutlah kesesuaian dan kemampuan masing-masing ya!

Ini 4 material pilihan IMPIANA untuk backsplash :

Kaca

Material kaca sesuai digunakan untuk dapur yang berkonsepkan minimalis dan moden. Material kaca mudah dibersihkan selain buat dapur anda nampak lebih clean dan elegant . Sifat reflektif kaca juga dapat memberikan efek luas pada dapur yang kecil. Penggunaan material kaca harus sering dibersihkan agar kaca backsplash tetap terjaga rapi dan tidak dikotori kesan minyak atau makanan.

Batu Marmar (Marble)

Marmar adalah antara material pilihan popular untuk backsplash. Selain mudah dibersihkan material ini juga menciptakan aura elegan dan mewah. Marmar juga sangat keras dan tidak mudah pecah menjadikannya antara bahan yang bagus untuk jangka masa panjang. Selain untuk dinding anda juga boleh gunakan marmar untuk material counter top anda.

Besi Tahan Karat (Stainless Steel)

Stainless steel merupakan material anti-karat yang mudah dibersihkan. Kotoran hanya perlu dilap dengan kain lembap tanpa perlu bersusah payah. Material stainless steel sesuai untuk dapur yang bertema industrial dan moden. Stainless steel sebagai backsplash juga sering digunakan di dapur-dapur profesional seperti hotel atau restoran.

Jubin Seramik atau Porselin

Material paling common yang kita lihat untuk backsplash ini menjadi pilihan ramai kerana ia amat versatail dan mudah disesuaikan denagn konsep mengikut kehendak pemilik. Dan dari aspek kos pula, harganya berubah ubah bergantung pada saiz, ketebalan dan bentuk yang anda pilih. Tetapi jangan risau, terdapat ribuan pilihan jubin yang sesuai dijadikan lapisan pada dinding, anda hanya perlu pilih yang kena denga bajet dan gaya sahaja.

Pernah tak anda alami tidur yang kurang sempurna, seperti bila bangun pagi badan masih tidak rasa segar, rasa malas yang terlampau dan tegang leher. Ini semua sebenarnya anda sedang alami tidur yang kurang sempurna. Jika perkara ini dibiarkan berlarutan ia akan memudaratkan kesihatan anda dan kerja harian. Pastinya anda tidak mahu perkara begini berlaku pada diri anda bukan.

IKEA membantu rakyat Malaysia mengenal pasti elemen penting untuk tidur malam yang baik.

Pada 13 Mac lalu , dalam sambutan Hari Tidur Sedunia, IKEA Malaysia memberi penerangan tentang pentingnya tidur malam yang baik, asas dari mana kehidupan seharian yang lebih baik dan sihat bermula. Dengan banyak tanggungjawab dan keramaian dan kesibukan kehidupan seharian kita, tidur yang cukup sering dikurangkan.

Mendapatkan jumlah mata yang berkualiti tinggi adalah penting untuk berasa selesa, segar dan segar pada keesokan harinya. Sering kali, kita lupa unsur kecil tetapi penting yang menyumbang kepada kualiti tidur kita. Unsur-unsur ini termasuk keselesaan, suhu dan bunyi, kualiti udara dan pencahayaan. Betapa selesa anda berada di waktu malam, suhu badan anda berada di dan berapa banyak cahaya masuk ke dalam bilik tidur anda adalah beberapa faktor yang memainkan peranan untuk berehat yang menenangkan.

Sudah tiba masanya untuk mencipta tempat perlindungan di dalam bilik tidur anda untuk kehidupan seharian yang lebih baik. Membuat sedikit perubahan dalam bilik tidur sering mencetuskan impak terbesar, memastikan anda mempunyai rehat malam yang baik. Mulakan dengan meningkatkan unsur-unsur berikut dengan beberapa penyelesaian rumah ini.

Keselesaan

Mencapai keselesaan maksimum setiap malam mungkin lebih mudah daripada yang anda fikirkan. Ia adalah mengenai mencari bantal yang betul untuk kedudukan tidur anda dan mendapatkan tilam yang memberikan sokongan dan suhu yang betul mengikut keperluan anda.

Suhu dan Bunyi

Memiliki suhu yang sempurna di dalam bilik tidur anda memastikan anda jatuh dan tidur. Selain itu, bunyi bising dan menghalang bunyi yang tidak diingini di dalam bilik tidur membantu memastikan anda tidur sepanjang malam, lebih-lebih lagi jika anda tidur ringan.

Kualiti udara
Membersihkan udara untuk tidur yang lebih baik dan kesejahteraan keseluruhan
Mewujudkan suasana tidur yang segar akan memberi manfaat kepada kualiti tidur anda dan lebih baik untuk badan anda juga. Pertimbangkan mempunyai tumbuhan penapis udara semulajadi di dalam bilik tidur anda untuk menyaring bahan pencemar yang tidak diingini.

Pencahayaan

Bilik langsir gelap menghalang mana-mana lampu semula jadi dan bandar untuk mewujudkan bilik yang selesa. Selektif tentang jenis pencahayaan yang anda tampilkan di bilik tidur anda boleh memberi impak yang besar kepada seberapa cepat anda tidur. Pencahayaan mempunyai kesan langsung pada panjang dan kualiti tidur anda. Selain itu, anda juga perlu merancang sumber pencahayaan di mana aktiviti berada di dalam bilik, lampu meja adalah pilihan yang baik untuk dipertimbangkan.

Untuk lebih banyak inspirasi tidur dan tip bagaimana untuk memperbaiki suasana bilik tidur anda, lawati IKEA Damansara, IKEA Cheras, IKEA Tebrau, IKEA Batu Kawan atau kiosk IKEA berhampiran anda dan layari IKEA.my.